Bildurtuta egoteko bezelakoa da artu dedan gaia: Unamuno eragille. Zertaz itzegin nik, eta Unamuno'ri buruz. Unamuno'z eta gaur, kondenatu berria dalarik. Au gaia nerea!\nEta, alaz ere, emen nauzute ni, gertu, Unamuno eragilleak berak eraginda. Itzegin egingo luke berak nere egoeran, eta orixe egingo nik.\nEta euskaldun berriekiko Unamuno bezin eragille ba nintz ni, pozik geldituko nintzake.\nIa ba euskaldun berriak ausartzen diran. Eta berdin esaten dizuet gazte guzioi.\nBaña nere arloan bete-betean sartu baño leenago, gauza bat esan bear Unamuno euskaldunaz. Bestela, uts aundi bat egingo nuke; eta aipatu bearrean nago. Badakizute dagoeneko nundik nora noan: euskera gorroto izan zuen Unamuno'k. Bai jaunak: gorroto da itza, naiz-eta asko estutzen ba gaitu ere euskaldun aundi batek ala jokatu zuela aitortu bearrak.\nEta berak zuen kategoria izanda, bi aldetatik galdu genuen euskaltzaleok: gure izkuntzaren alde egin zezakeana egin etzuelako batetik; eta euskeraren aurka egin zituen alegiñakatik bestetik. Idazle bikaña izan zanak etzigun euskeraz ezer utzi, olerkitxo batzuek baizik. Unamuno galdu genuen euskerarekiko, Baroja galde degun bezela; eta erderaz egin zuen lanari begiratuta, miña degu biotzean gure izkuntzaren beraka sentitzen dugunok. Nai izan ba lu, zer etzuan egingo bilbotar ospatsuak? Erdal-literatura landu ta aberatsean bera dan bezin aipagarria izanik, zer mallatakoa izango zan gurean? Piztu egin zezakean Unamuno'k gure izkera, ta etzuen alere deus egin bere alde: asko ordea zanpatzeko. Orduko euskera etzan gauza jakintzako gaiek jarduteko; ta au zala-ta, euskera gaitu ta eraberritu bearrean, baztertu egin zuen.\nEtzan, ez, ixildu. Bere eragin eta indar guziez idatzi zuen euskeraren kontra; bere lan guzietan sakabanatuta ditugu iskirioak eta irañak. Eta bere jarraille asko bide galgarri onetatik abiarazi zituela, nola ukatu? Kalte egin zigun beraz bere jokabideak; baña kalte aundiagoa utzi digute euskerari buruzko bere lanak, euskal idazle asko okertu bai-dituzte.\nAu guzia tristea izanda ere, tristagarriago zaigu gaztetango bere jokaera jakitean.\nUnamuno Bilbo'n jaio zanean euskeraz etzan an pitin bat baizik mintzatzen. Aro artan banaka batzuek kenduta gañerako guziak erdaldunak ziran; baita gure Unamuno ere.\nEta zer egin zuen? Euskeraz ikasi. Euskaldun berria degu ba Unamuno. Ta edozein izkuntza ikasi duenak ondo daki artarako bear dan adorea.\nEuskera maite izan zuen Unamuno'k, arek berak liburuetan esaten duen bezela. «Milla Olerki Eder» liburuan agertu da bere lanen bat. Ez nuke nik esango oso ona danik, ez; baña euskaldun berri batek egiñak dira, ta gauza bat erakusten dutelako aipatzen ditut emen: euskera maite izan zuala, ain zuzen.\nEz ori bakarrik. Geiago ere egin zuen Unamuno'k: euskeraz jabetu zan, eta 1886 urtean Diputazioko Euskal-Katadera eskeñi zanean, Unamuno joan zan azterketara. Ta irabazi etzuela jakiteak ez du ezer adierazten, Azkue'k kendu baitzion dalakoa.\nUnamuno ba euskaltzale izan zan gaztetan. Eta nola aldatu zan gero ainbesteraño? Ez dakit nik osotoro. Baña zio bat aipatu bearra dago: Madrid'era joan bear izan zuen karrera ikastera, ta egonaldi onek eragin zion ez gutxi, arek berak aitortzen zuen bezela. Kanpora aldegin bear izan zuelako, ta au, egia esan, emen Unibersidaderik ez genuelako gertatu zan. Lortuko aal degu aurki!\nEta Unamuno euskaldunaz oar ori esanda, igaro gaitezen Unamuno eragillearengana. Ots, goazen arira.\nDanok dakizute noski, Unamuno'ren bi libururekin gertatu dana: irakurri ezin ditezken liburuetako «Indize»an sartu dituztela. Nola ori?\nArritu egin dira asko. Indizean Unamuno! Bearbada emengo batzuek etzekiten; bañan orain dala urte gutxi istillu gorria sortu zan Unamuno'rekin. Santu egin nai zuten Unamunozaleak, eta artikuluak ere idatzi ziran erruz au lortzeko. Beren ustez erlijiozko kezka larria izan zuen Unamuno'k, santuak izan zuten bezin bizia, ta bere santutasuna ospa zedilla eskatzen zuten.\nOrain, berriz, herejien zerrendan sartuta, zer pentsatuko? Nola ulertu diteke aurkatasun au?\nBaña Unamuno'ren liburuak ezagutzen zituena, ez da arritu. Iritzi ta aburu guziak arkitu ditezke beretan; une batean gauza baten alde ba dago, kontra jarri da geroxeago.\nAuxe esaten zioten sarri bere kontra zeuden askok: artikulu batean edozein joera defenditu ondoren, aurka jartzen zala urrengoan. Unamunok alere, etzuen onetzaz jaramon aundirik egiten, ez baitzitzaion ardura bere buruaren aurka betbetan biurtzea.\nOnengatik, Unamuno'ren idaz-lana zatika aztertzen ba da, fraseka esaterako, eroren batena ematen du. Ez bide-dago argan joerarik. Bañan erabat artuta, garbi nabarmentzen da eriotzaren larrimiñ etsia duela aritzat.\nUne batean santu dirudi; ta ondorengoan, edozertarako segurantzia ezabatuta duela, biraua dario.\nUkatu egiten da askotan.\nGañerantzean, izaeraz zetorkion nunbait joera au. Baña tinkatu egin zan gero bere pentsakeragatik. Paradoja maite zuen, eta au zitzaion argi-iturri bakarra: «Oi danez nabarmendu ez dan egia bat agertzen du paradojak», esan oi zuen. Eta beste batean: «Zentzu onaren lelakeri ta txepelkeriak sendatzeko, paradoja bezelako sendagairik ez dago».\nKierkegaard'en eragiña agertzen zuen onetan. Eta orrela, bere aiurria eta pentsakera egokiturik, finkatu egin zan Unamuno lojika gutxikoa, ta bere kontradizio edo aurkatasunak ugaritu.\nAlere, ezin uka, herejea degu Unamuno. «Del Sentimiento Trágico de la Vida» liburuan garbi agertzen da bere okerra: egia arkitzeko almena ukatzen dio pentsamenari, ta sentimen utsaren bidetik abiatzen da. Au modernismo utsa da, ta herejia au elizak bereziki ezetsi zuen ezkero, ez nau batere arritu Unamuno bera ezesteak.\nUnamuno herejea degun aldetik, ba, «Indize»an sartzea ez da arritzekoa. Baña, esan degu leen, toki batzuetan kristau zintzoa dirudi Unamuno'k, kezka bizia erakusten du danean, eta auxe da noski bera kanonizatzeko bide eman zuena.\nOnela dala-ta Unamuno'k ain bereziki maite zuena arkitzen da bere nortasunean: paradoja bat. Bere buruaren aurka dagoela pentsa liteke. Sarri zion berak: «Unamunozaleen partidu bat sortzen ba da, neu izango naiz bere lenbiziko etsaia». Mundu guziaren kontra zegoen, beti ari zan aldatzen, eta onengatik arki diteke bere lanetan gauza berari buruz alde ta aurka, goraka ta beraka.\nKierkegaard aipatu degu leen, eta bere «anaia Kierkegaard» berriz aipatu bearrean gaude. Onengatixe ikasi zuen danemarkeraz, eta gutxik bezela bere «anaia» orren filosofia ezagutu. Esistentzialismoa zer zan emen iñor etzekielarik, Dinamarka'ko izkuntza ikasi zuen Unamuno'k, arek eraginda, ta aurrenik ezagutarazi zigun gero famatua izango zan Sören Kierkegaard. Bai jaunak: esistentzialista goiztarra degu Unamuno, esistentzialista aparta, primerakoa, Aita Sciacca'k ari buruz esan zuena gogoraziko dizuet: «Unamuno ta Kierkegaard dira esistentzialismoaren aintzindariak».\nAlere, Unamuno'k etzuen bizar zikin narratxik, ezta orrelako itxurarik. Ez uste izan... Egiazko esistentzialista degu. Eta egiazko esistentzialismo au igaro ez baña geure giarra dala uste det nik. Onengatik bizirik dago gugan Unamuno, eta bizirik dirauelako sartu dituzte Indizean bere «Del Sentimiento Trágico» ta «La Agonía del Cristianismo». Oraindik asko irakurtzen diralako, oraindik ere eragin aundia izan dezatekelako.\nZirikatu egin nai zuen aurrenik Unamuno'k, gero pentsarazteko; ta onengatik ari da eten gabe irakurlea zula ta zula. Arek berak zion: «Jendea su ta gar jartzea kontzientziaren betebearra izan diteke». Ta «erein egin bear dira gizonagan zalantza-biiak, kezka-miñak, baita etsipenekoak ere —Bai noski! Zergatik ez? Etsipenekoak ere bai! —eta ori dala-ta zoriona esaten dana galtzen ba da (eta zoriona iñundik ere ez dana, noski) ez da ezer galdu».\nKezkatu egin nai du. Eta, berak zuen luma trebea izanda, geienetan iguratzen du. Marias'en ustez «egundoko eragiña du zirikatzen»; eta beste batean esan du bi zatitan zatitu ditezkela España'ko gazteak: Unamuno'ri irakurri diotenak, eta Unamuno'renik ezer irakurri ez dutenak. Eta egia da, nere ustez beiñopein.\nNazka ematen dio Unamuno'ri kezkak eta gertaerak solasgaitzat artzeak: «Munduan gertatzen dan ia guzia izketa-gaia besterik ez da askorentzako».\nUnamuno'rentzat ordea, kezkabide gogorra da dena, ta larrimiñik gabe nola bizi ote diteken ez du entenditzen. Zertarako gaude munduan? Zertarako jaio gera? Zertarako? Pentsatu egin dezakegu, miña sentitzen degu, zorion-egarriak zulatzen gaitu, ta galdetzen du: «Zer dala-ta? Zerbait adierazten du onek guziak». Bost ajola zaio Unamuno'ri jakitea bera: gizona zertarako dan ez ba dakigu, ez dakigu ezer. Gizonarena ez beste danak sasijakintzak dira beretzat: «Izpiritua azitzeko... Ez! Jakiteko jakin! Egiagatik egia! Ori ez da gizonezkoa». Eta geroxeago: «"Zertarako" bat billatu bear».\nJakite utsak, esan degu, iguin ematen dio. Orobat ere metaphisikak; eta onetan Gide'kin bat dator. Gizonaren auzia argitu nai du, ez besterik. Besteak ez dira, izan ere, benetako auziak. «Nundik nator ni? Bizi naizen mundua nundik dator? Azi nauen mundua nundik? Eta nora noa ni? Inguratzen nauen guzia nora ote? Zer adierazten du onek? Elikatzeko bere bear aberekoietatik jareginda, auek dira gizonaren galderak. Eta, ondo begiratuki, galdera oien muiñean, gogo aundiagoa ikusiko degu «zertarakoa» ezagutzeko, 'zergaitik' bat jakiteko bako. «Ez degu karia bear, xedea baizik».\nGizonaren betekizunak larritzen du Unamuno, ta gizonari dagokion eran argitu nai du: «Ezur aragizko gizona da filosofoa, ta bera bezelako ezur aragizko gizonei aiertzen da. Nolanai ere, borondateaz filosofatzen du, sentimenaz, ezur aragiaz, arima ta gorputz osoaz, eta ez gogamenaz bakarrik».\nGizontasuna dario Unamuno'ri, berak erderaz «hombredad» esango lukena. Gizona da albo guzietatik, gizonak sentitzen dituen kezkabide ta katramillak dira bere izkribuetako mamia, ta gizontasun orretxek unkitzen gaitu. Benitez de Castro'ren ustez, «Europak ez du izan eun urtetan Unamuno bezelako gizonik».\nGizon osoa degu. Orregatik kezkati. Kezkak eragiten dio: kezkatan dabil, kezkatan bizi da, kezka gorrian iltzen da, kezka baten ildoa da bere bizitza.\nBadaki Unamunok eriotzak mugatzen duela, ta ilbearrak astintzen du. Ta Salamanca'ko zelai paketsu zabaletara joaten danean eriotzaz pentsatzen du, eriotzaren idea dauka lagun, bañan alperrik billatzen du osertzean. Noizpait bukatu bear, bearbada Argia arkitzeke amaitu bear... Beti bizi nai du, beti bizi bear du. Noiznai betirako il ditekelako zalantzak larrimin betean dauka. «Ni mamitzen nauen gorputz au ilda —neure bururaekin ez nastutzeko «nerea» deitzen dedan orixe— ezerrezera biurtzen ba naiz, eta nere anaia guziei alaber gertatzen ba zaie berenakin, mamu-illara beltza besterik ez da gure giza-leñu au, eta ezerrezetik ezerezera goaz». Eta, beste batean: «Mendi bare berdea betestean, edo nere arimaren beste aizpa bat begi argietatik so egiten duela ikustean, biotza zabaltzen zait, arimaren taupada sentitzen det, eta bizi-giroaz ezaturik, nere etorkizunean siñisten det; baña, berealaxe, ezkutuaren abotsak susmur: 'Akabatu egingo aiz!', eta eriotzaren aingeruak egoaz ikutzen dit».\nEz dauka lasaitzerik. Billaka asten da, ta ez du arkitzen. Gogamenak ez dio laguntzen, ez baitu berak ildakoaz besterik ulertzen. Eta gizonak bizi nai duen ezkero nola lagundu dizaioke pentsamenak? «Illa billatzen du pentsamenak, biziak iges egiten dio-ta»... «Zerbait ulertzeko, il egin bear du aurrenik, pentsamenean gogortu bear du».\nNola urratuko ba buruak gizonaren auzia? Bizitzaren etsai amorratua da pentsamena, ta eriotza bear du. Orregatik, bere bideetan aurrera sartuta zer arkitzen du Unamuno'k? Itxarokizunik dagoela. «Gogamenak, gizonaren pentsamenak, bere neurrian eta eran ba da ere, arima illezkorra danik ez du probatzen ezta denboretan kontzientzia edo oarmena ondatu-eziña danik ere; kontzientzia onek gorputzeko eriotzaren ondoan irauterik ez daukala baizik. Beti esana det, bere neurrian».\nEtsipen gorriak iñarrosten du ba: «Gauza edozein tokitatik ikusita, beti jartzen da burua gure illezkortasun-irrikaren aurka ta ukatu egiten digu. Izan ere, bizitzaren arerioa da-ta pentsamena.»\nOrra auzia: ez iltzeko esaten dio biotzak gau ta egun, bañan ez dakus biderik. Eta onetara ezkero, larrimiñetik irtetzeko Herejiaren bidetik egiten du: «Fedea ez da pentsamenetik datorren gauza, naimenetikoa baizik. Siñistu nai izatea da siñistea, ta Jainkoa siñistu batez ere, eta guziaren gañetik, Jainkoa dedilla nai izatea. Orrela animaren illezkortasuna siñistea, illezkor dedilla nai izatea da; alabaña, ain gogor nai izan bear da, pentsamena zanpatu-ta bere gañetik pasa bear duela nai onek».\nEta zergaitik au guzia?\nBiziak eskatzen duelako, biotz irrikak eskatzen duelako; ta eskatze au da biziaren mamia, ta ez arrazoia edo pentsamena. «Zuk, Spinozak, eta irurok ez degu beñere il nai, eta beñere ez iltzeko irrits auxe da gaurko gure izana». Baztertu egiten du arrazoia, ta ezertarako balio ez duela esaten du bein eta berriz. Jainkoaganaño iristeko gauza ez da, bere ustez. Ona herejia.\nBañan bere arima muñean bertan dauka Unamuno'k biotz ikara. Betiraka ilko ba-gera, zertarako dana? Zertarako? Biotzak eskatu, ta buruak ezin eman. Ez al da au al dank eta ikaragarriena?\nNoizpait bukatzeko gogaiak ba zearo larritzen du. Baña beti betirako bizitzeko ideak ere ez gutxiago; ta Kierkegaard'ekin dio: «Noizpait ilbearra izugarria ba-da ere, are izugarriagoa litzake beñere ez iltzea». Ez du gelditu nai ez du iritxi nai, ez du pakerik nai, ez du gelditasunarik nai. Eta bildurtuta ojuka: «Etzazue il denbora! Oroitzapen biurtzen ari da eten gabe gure biziera. Itxaropena da ta itxaropidea sortzen du. Utz gaitzazue bizitzen! Betikotasuna, betirako oraintasuna, oroitzapen eta itxarokizunik gabe, eriotza bera da.»\nEntzun dagiogun berriz: «Miñak oro itzaltzen ba-dira, baita alik garbien eta gogozkoenak ere, arrenkura guziak suntzitzen dadira, zerk biziarazen ditu doatsuak? Jainkoagatik sufritzen ez ba dute, nola maite dezateke? Eta an lorian bertan ere, piskanaka ta geroz ta bertagorik Jainkoa ba-dakusate, beti guztiz iritxi gabe, ezagukizinik ez ba-dute, irrikakizunik ez ba-dute, zalantzakondarrik ere gelditu ez ba-zaie, nola ez dira loakartzen?»\nEz du iñora iritxi nai; bildur da eltzeko. Ta bere filosofian alaxe gertatu zitzaion: irrika bizian idatzi zuela bizitza osoan zear, bañan elburua beñere atxiki gabe. Ba-zion berak: «Borroka da garrantzia duena ta ez garaipena».\nBatzuen ustez, alere, zaratazalea zan Unamuno ta orregatixe arrotzen zituen bere larrimiñ eta biotz ikarak, ain larri sentitu ez arren.\nEz naiz ni oien aburukide. Gauza bat siñisten edo sentitzen ez danean, aixa azaltzen da sasikeria ta ondoretan agertzen da batez ere argi ta garbi. Onengatik esaten zuen Goethe'k sentitze berean idatzi bear dala, ta berak beti egin zuela orrela. Ta Unamunorekin orixe gertatu da. Eragin ikaragarria izan du gazteen artean aspaldidanik, eta orain ere ba-du asko, ta zerbaitengaitik gertatu da au.\nGañera sentitu gabe esan al diteke: «Bizitza egian eta egia bizitzan billatzen da nere erlijioa, naiz-eta bizi naizeño arkituko ez dedala ba dakit ere; nere erlijioa izkutuarekin eten gabe ta nekaitz borrokatzea da; egunsentitik arratseraño Jainkoarekin borrokatzea da nere erlijioa, Jakob'ek bere aroan egin zuan bezela».\nBi zio aipatuko ditut bere alde. Unamuno'k berak zion, etzala urrea berak ematen zuen sosaren balioa, bere eskutik zeraman beroa baizik. Eta, au aski ez ba-litz aski, Jimenez Ilundain bere adiskidearekin izandako eskutitzak agertzen du benetako kezka zuela.\nBestetik ere, askotan gertatzen da, irakurle batek Unamunoren liburu bat artu-ta berak sentitzen zituan gauza asko liburuan ipiñiak arkitzea. Zer adierazten du onek? Gaurkotasuna dariola orain ere Unamuno'ren lanari. Guziok, bai zerok eta bai neronek ere, sarri sentitu ditugu bere larribideak; bearbada ez arek bezin biziro, baña sentitu bai. Oiartzun zaigu bere abotsa, ta erdibitu egiten gaitu. Zergaitik? Gezurrezkoa dalako? Ez orixe. Ondo egiazkoa dalako, guztiz gaurkoa dalako ain zuzen.\nEsistentzialista utsa dan ezkero, emen dezute Unamuno larrimin betean sartuta. Bañan larrimin ori baloratzen du, ta itxaropen-iturri biurtu nai du: «Oñazea da kontzientzirako bidea». Minak pentsarazten digu, berak jartzen gaitu bidean; ta atsegiñak gere burutik aldentzen ba gaitu, miñak biurtzen gaitu gure izanera.\nEragin gogorra du Unamuno'k. Bere alde ala bere aurka jarri gaitezke, bañan ezin geldi iñor leen bezela: Maitatu egin bear da ala gorroto; beste amar liburu geiago irakurtzen dira ala ezta lerrorik bat ere. Ez dago erdian geratzerik: aurrera ala atzera jo bear, eta bertatik.\nGañerakoan esistentzialista guziak bezelaxe, oiturakeritik ateratzen gaitu, irakurri-ala piztu egiten gera, beste mundu berri bat ikusita. Kalean ikusi ez degun zerbait arkitzen degu argan; Jainkoa, arima, ta bizi-bearraz elizetan entzun ez ditugun gauza sarkorrak irakurtzen ditugu. Agustin donea gogoratzen digu orain; Gide siñisgabea segittuan. Zer da txorabio au? Zer da berotasun kiskalgarri ura? Unamuno da. Nietzsche'k aña unkitzen du, Kierkegaard'ek aña iñarrosten du. Liriku sakona da. Olerkari da.\nOndo daki au guzia «Del sentimiento Trágico» edo beste edozein saio irakurri duenak: minduta uzten du irakurlea. Gizona geiago da biotza, arrazoia baño. Ta Unamuno'k biotzari itzegiten dion ezkero, eragin bizia lortzen du.\nEmendik bere arriskua: eragille izugarria Unamuno. Emendik ere bere birtutea: eragille aparta Unamuno.\nNi ez naiz iñor Moralari buruz itzegiteko, noski; ta alde orretatik ez det tutik esango. Bai ordea bere espirituzaletasunaz.\nIzpirituzale guzizkoa degu Unamuno. Gure giroa berriz, gaikoia. Futbola dala, dirua dala, negoziuak dirala... ez bide dago arimarik. Ez esan, arren, elizak beteta daudenik. Barkatu bañan ez dakit nik askotan zertarako joaten geran mezetara. Gaia bide-dago, ta ez besterik. Noiz entzun dezute zuek kalean Jainkoaz itzegiten? Mintzagaia bezela bai, bearbada, txolartea aixago pasatzeko agian; eta au ere, seguraski, ez asko askotan. Jainkoa, arima, biziaren adikizuna, ta abar, apaizak itz-egiteko arazo «espexalak» bide-dira. Ta ni neu ere, nu esateagatik, guziz arrigarri natzaizue guzioi. Ez da ala? Ta, zergaitik? Giro gaikoa baño gaikoagoa degulako, arima ta berari dagozkion arloak gure bizimodutik at daudelako, materialista gogorrak geralako.\nUnamuno ez ordea. Tai-gabe mintzatzen zaigu gure etorkizunaz, tai-gabe bizitzaz eta eriotzaz, tai-gabe gizonari dagozkion arloez. Beraz, gure giro txar onetan, jaso egiten gaitu, gu baño gorago bai dago. Ta alde onetatik, ezin uka dezake iñork oso oso egokia dala. Zuzpertu egiten digu biotza, piztu egiten gaitu, urduri utzita. Lozorro ta gezurraren bidez lortuko ba-da pakea, ez du ezertarako nai; ta sasi-pake au iltzeko asmotan dio: «Pakea! Pakea! Ala egiten dute korroka gure zingirako igel eta txalburu guziak».\nOrtaz, ondo dago Unamuno'ren liburu okerrak kondenatzea: onela, ba-daki irakurleak zer arriskutan sartu diteken irakurtzean, eta ba-dakike nora ez jo. Bañan, ori dala bide, bere liburu ta izkribu guziak baztertzea, jokaera kaltegarria irudituko litzaidake.\nBatzutan herejea degu Unamuno, bai. Baña, zer dira inguratzen gaituzten gaikoi amurratu oiek? Zer dira lagun-urkoarekiko maitasunaz arrastorik ez dakitenak? Ta beren etekiñei baizik begiratzen ez duten oiek? Zer dira? Herejeak baño kondenagarriagoak ez al dira kristautasunarentzat? Gaur berekoikeria nagusi dala-ta, zer ote da txarrago?\n«Españan ez dago herejerik —zion Unamunok— federik ez dagoelako». Eta ez aal da egia?\nMaterialismoak josita gaude. Ta au galdetzen dizuet: Unamuno kaltegarri izan ba diteke, zer da gure giro gaikoi nazkagarri au?\nUnamuno ezagutu duenak ez dauka aaztutzerik, eta alde batera ala bestera jotzen du. Astindu egiten du, gogor, eta ez dago geroztik txatxukeritan ibiltzerik. Arima-gosea ixiotzen du, dirukeria ondatzen du, ta berari eskerrak arkitu degu askok gure burua.\nEta, au esanda, eskierki agintzen dizuet au, kontutan ar dezazuten: naiago det nik Unamuno eragillea, bere akatsak eta guzti, sasi zentzudun biurri berekoi guziak baño.


Donostiako kultur jarduerak bertan behera : Irutxuloko Hitza\nSpyder Turner Mojo Workin' jaialdian, 2017an. Aurten ere jaialdian abestekoa zen. (Argazkia: Sara Santos)\nHainbat prebentzio neurri hartzen ari dira Donostian koronabirusa dela eta, tartean, asteburuko eta hurrengo asteko kultur jarduerak bertan behera uztea. Donostia Kulturak, esaterako, haur eta nerabeentzako programatuta zituen jarduera guztiak bertan behera utzi ditu gaurtik, hilaren 13tik aurrera, baita ekitaldiak jaso behar zituzten gune guztiak itxi ere. Era berean, Tabakalera itxi egingo dute, eraikineko kultur jarduerak bertan behera utziz. Jakinarazi dute zinemako sarreren dirua itzuli egingo dutela, eta Ubik liburutegiko maileguak eraikina zabaltzean itzuli ahalko direla. Kontadores Zentroa ere itxi egingo dute, Udaberriko Laborategietako izen-ematea ere bertan behera utziz.\nBestalde, Gazteszenan egitekoak ziren Mojo Workin’ musika beltzeko jaialdia, Jazzaldiko tokiko taldeen hautaketa prozesuko kontzertuak (martxoaren 28ra artekoak), Doka aretoko asteburuko kontzertuak, Dabadabako emanaldiak (martxoaren 28ra arte) Be Club tabernakoak, Donostiako Orfeoiaren jarduerak eta hiriko areto handi eta txiki gehienetako ikuskizunak ere bertan behera utzi dituzte. Era berean, SADEk jakinarazi du zinema emanaldiak ere ez dituztela egingo, beraz, Principe, Trueba eta Antiguo Berri zinema aretoak itxita egongo dira asteburuan.\nMomentuz, neurri horiek guztiak hilaren 29ra arte hartu dituzte. Informazio gehiago eta jardueren data berriak jakin ahala, eguneratzen joango da IRUTXULOKO HITZA.


MAREA URDINA NAIZ ZIURTAGIRIA\nAniztasun funtzionala duten pertsonen inklusioaren alde egiten duten orori (elkarte/talde/egoitza/denda,...) "Marea Urdina naiz" eranskailu edo pegatina bat emango diegu beraien egoitzan sarreran ipini dezaten.\nHorrela ANIZTASUNAREN LAGUN direla adieraziko dute eta behar bereziak dituzten pertsonak aurrez jakingo dute toki horretan ongi etorriak direla.\nAurrekoaz gain eta errekonozimendu bezala, Marea Urdinetik ANIZTASUNAREN LAGUN izatearen ZIURTAGIRIA-rekin sarituko ditugu.\nBertan aniztasunaren laguna izateak dakarkien INKLUSIBITATEAREN DEKALOGOA zerrendatzen da, ziurtagiriaren jabea nolabait berau errespetatzera konprometituz.\n"Aniztasunaren Lagun izan nahi duzu?"\nNOLA LORTU ZIURTAGIRIA?\nZiurtagiria lortzeko ondorengo pausoak bete behar dira:\nEta gu (elkarte, denda, egoitza,..bezala), zer egiteko prest gaude inklusioaren alde? galdera egin.\nErantzuna idatzizko konpromezu batean bilakatu (deskargatu txantiloia)\nGuri bidali mareaurdina2018@gmail helbidera.\nZuekin kontaktuan jarriko gara.\n"eta guk, zer egin dezakegu inklusioaren alde?"\nNORTZUK DUTE ZIURTAGIRIA?\nOhore bat da guretzat Zubiaurre Igeriketa Kluba-ri Marea Urdinaren lehen ziurtagiria ematea. Iraganean aniztasun funtzionala duten pertsonengatik egin dutenagaitik eta etorkizunerako hartu berri dituzten konpromezueagatik. ANIZTASUNAREN LAGUN zarete, gora zuek!\nHemen dituzue inklusioaren inguruan Zubiaurrek hartu dituen konpromezuak\nIkasturte bukaerako ekitaldia aprobetxatu genuen Bizkargi Musika eta Dantza Eskolari “Marea Urdina Naiz” Ziurtagiria emateko. Aniztasun funtzionala duten pertsonen alde egindakoagatik, ostiralean egin zuenagatik eta etorkizunerako konpromezuengatik.\nZuek ere URDINAK zarete.\nAspalditik geneukan Iraurgi Ikastetxeari bi urte hauetan Marea Urdinagaitik egin duen guztiagatik eskertzeko gogoa eta atzo iruditu zitzaigun zela egunik aproposena. Irakasle, guraso eta ikasleen aurrean nahi genien gure esker ona azaldu, bi urte hauetan inklusioa eta aniztasunaren alde egin duten guztia errekonozimendu gisa “Marea Urdina Naiz” ziurtagiria emanez.\nDudarik gabe, Iraurgiko irakasle, ikasle eta gurasoak Marea Urdina zarete! Gora zuek!\nHemen dituzue inklusioaren inguruan Iraurgik hartu dituen konpromezuak\nZoragarria Floreaga Ikastetxearen kurtso bukaerako jaialdia, LH1-eko umeek Marea Urdinaren abestia dantzatu zuten koreografia propioarekin.\nEz genuen aukera hau galdu nahi eta Marea Urdinetik Floreaga Ikastetxeari “Marea Urdina Naiz” ziurtagiria emateko aprobetxatu nahi izan genuen, guraso, irakasle eta umeen aurrean. Ziurtagiriaren eskaera egiterakoan inklusioaren alde orain arte egin dutena eta etorkizunerako hartu duten konpromezu trinkoaren errekonozimendu gisa.\nGora zuek! Zuek ere URDINAK zarete!\nHemen dituzue inklusioaren inguruan Floreagak hartu dituen konpromezuak\nEzingo dugu sekula eskertu Ttipi Ttapak antolatu zuen larunbat zoragarri hura, herri bat batu zuen egitasmo benetan inklusibo bat aurrera eramateko eta dena Marea Urdinaren alde. Zer gutxiago gure aldetik horren errekonozimendua eman baino? Dudarik gabe ANIZTASUNAREN LAGUN zarete.\nLarunbat horretan bizi izan genuenaren zatitxo bat ikusi nahi? Ikusi ondorengo bideoa ----->\nIzarraitz Igeri Elkarteari Marea Urdinaren Ziurtagiria eman genion, Azpeitian ematen dugun lehena.\nIzarraitzek azken urte hauetan inklusioagaitik egin duen lanaren errekonozimendu bezala: igeriketa egokitutako taldea ekipoan integratu dute, Marea Urdinan parte aktiboa izan dute, Gipuzkoako Igeriketa Egokituko Txapelketa eta Euskadiko antolatu zituzten, KOZ (Kirol Orientazio Zerbitzua)…\nAniztasunaren lagun zaretela garbi utzi duzue. Gora zuek! Zuek ere URDINAK zarete!


Minneriya, Sri Lankako safari onena | Bidaia Albisteak\nMinneriya, Sri Lankako safari onena\nEnric Gili | | Colombo, General, aisia, Sri Lanka\nGaur Sri Lankanara bidaiatuz gero, Minneriya Parke Nazionaleko safari batera bidaiatuz gero, ezinbesteko txangoetako bat kontatuko dizuet.\nMinneriya Sri Lankako parke nazional handienetako bat da. Herrialdeko iparraldeko eta erdialdeko probintzian dago eta gutxi gorabehera 9000 hektareako azalera du.\nParke gisa babes ofiziala jaso zuen 1997an, bertako lurretan faunaren presentzia izugarria zela eta eskualdeko flora eta fauna hornitzen duten aintzirak babesteko.\nOso babestutako gune garrantzitsua da eta ospea lortzeko lehian dago Yala, Bundala eta Udawalawe, Ceilanen ezagunenak. Horietako bakoitza arrazoi zehatz batengatik nabarmentzen da, Minneriya zalantzarik gabe elefanteengatik. Sri Lankara bidaiatzen duen orok 1 edo 2 parke nazionaletara joan behar du.\nBisitatzeko unerik onena uztailetik urria bitartean da, herrialdearen iparraldeko urtaro lehorra. Udan, euria urria da eta animaliak parkeko hezeguneetara eta lakuetara migratzera behartuta daude.\n1 Nola iritsi Minneriya-ra?\n2 Zer ikusi Minneriya-n? Fauna\n3 Zer ikusi Minneriya-n? Flora\nNola iritsi Minneriya-ra?\nMinneriya Sri Lankako triangelu kultural ezagunetik nahiko hurbil dago, herrialdeko 3 aztarnategi garrantzitsuenak eta ziur asko Ceilaneko gunerik turistikoena (Sigiriya, Anuradhapura eta Polonnaruwa). Hori dela eta, nahiko erraza da Parke Nazional honetara iristea. Normalean, triangelu kulturala egiten duten bidaiariek safaria egitea ere aukeratzen dute Minneriyan.\nBertara joateko eta safaria egiteko edo barrura sartzeko, agentzia pribatu baten zerbitzua kontratatu behar duzu 4 × 4 autoarekin eta gidariarekin, ezin zara zure kabuz joan (2015etik aurrera). Babestutako eremuan 4 × 4 autoekin bakarrik zirkula dezakezu. Prezioa ez da pertsona bakoitzeko 45 edo 50 dolarretik gorakoa izan behar. Normalean, txangoen iraupena 3 edo 4 ordu ingurukoa da, nahikoa oihanetik eta lautada eta lakuetatik lasai bidaiatzeko.\nOso erraza da zerbitzu hori kontratatzea herrialdean gaudenean, ez duzu hemendik kontratatu beharrik. Ostatuak edo hotelak berak kudeatuko du txangoa. Beste aukera bat parkearen sarreratik gertuen dauden herrietara joatea eta agentzia bertan kontratatzea da, errepidearen alboan eta aldean beti prezio antzeko baten truke txangoa egiteko eskaintzen duten enpresaz beteta dago.\nLogikoena Sigiriyatik etortzen den parkera sartzea izango litzateke, hurbiltasuna dela eta (10 km-ra bakarrik), goizean goiz, oso goiz hasita eta arratsaldean Minneriya-ra joatea gomendatzen dizut Sigiriyako aztarnategi arkeologikoa eta gizateriaren ondarea bisitatzea. zoaz safarira. Sigiriya trenez, kotxez edo autobusez iritsi daiteke Colombotik (hiriburua) edo Kandytik (bigarren hiri handiena eta Sri Lanka erdialdean dago).\nOso ederra da eguzkia elefanteez eta parke nazional horretako paisaia ikusgarriez inguratuta nola sartzen den ikustea.\nEskuragarri dagoen beste aukera bat elefantean zaldiz ibiltzen den safariaren zati bat egitea da. Zenbait agentziek zerbitzu hau eskaintzen dute, Minneriya zeharkatuz elefanteekin belardi eta basoetan barrena. Pertsonalki, ez dakit merezi duen, nahiago nuen txango guztia autoz egitea.\nZer ikusi Minneriya-n? Fauna\nMinneriya Parke Nazionala mundu osoko ospea du Asiako arrazako elefanteengatik. Ehundaka daude basa-basoan eta oso erraza da arratsalde berean hamaika ikustea. Gizakien eta animalia horien arteko bizikidetza guztiz naturala da eta errespetuz, egunero ikustera etortzen diren dozenaka autoetara ohitu dira. Hala ere, pertsonalki, animalia gehiago dagoen inguruan auto gehiegi daudela uste dut. Ez dakit gobernuak parkera sartzeko gehieneko muga ezartzen duen.\nUdan (inguru sasoi lehorrean), elefanteak egunean 1 edo 2 aldiz etortzen dira laku nagusian ura edatera, han elefanteak gertutik ikus ditzakezu.\nElefanteez gain, parkean tximinoak, kameleoiak, flamenkoak eta era guztietako hegaztiak, paoiak, ur-bufaloak, ... leopardoak ere badaude, nahiz eta horiek ikustea oso zaila den.\nHektarea gutxitan mota guztietako animaliak ikus daitezke.\nZer ikusi Minneriya-n? Flora\nMinneriya Parke Nazionala Sri Lankako oihanean dago.\nParkearen landaredia hosto iraunkorreko baso tropikal lehorrez osatuta dago, larreekin, zuhaixkekin eta hezeguneekin nahastuta. Inguru honetako paisaia nagusia aintzirak eta belardiak dira.\nMinneriya-n dauden zuhaitz batzuk uharteko indigenak dira, herrialde honetan bakarrik ikus daitezke. Adibidez Ceilaneko palmondoa. Klima epel eta euritsuak edertasun natural berezia duen espazioa sortzen du.\nNire esperientziatik esan dezaket Sri Lankan safari bat ez dela Afrikako safari baten parekoa, baina guztiz gomendagarria da Asia hego-ekialdera bidaiatzen baduzu. Lehen esan bezala, triangelu kulturalarekiko hurbiltasuna dela eta, goizean Sigiriyara eta arratsaldean Minneriyara joatea proposatzen dizut. Sarrera ez da oso merkea baina 2 edo 3 orduko safarietan parkeko paisaiez eta animaliez gozatuko duzu.\nArtikuluaren bide osoa: Bidaia Albisteak » hiri » Colombo » Minneriya, Sri Lankako safari onena\nMunduko helmuga merkeenak Asian daude\nMilanen ikusteko gauzak


Nola bereizi txorizo ona (ez hainbeste hainbeste) | Consumer\nNola bereizi txorizo ona (ez hainbeste hainbeste)\nEgilea: Egilea Juan Pablo Zurdo\narabera: Asteartea, 2019ko maiatzaren 07a\nTxorizoak mota askotakoak dira (estra edo ez apartekoak), jatorriak eta osagai eta gehigarri ugaritakoak. Baina kalitate handiko hestebete bat identifikatzeko, zenbait jarraibide berrikusi behar dira: osagaiak, haragiaren jatorria eta osagaiak. Hala ere, beste galdera bat sortu da: bateragarria al da txorizoa dieta osasungarri batekin jatea? Adituekin hitz egin eta nutrizio arloko hainbat erakunderi galdetu diegu erantzunak aurkitzeko.\nTxorizo batek baldintza sinple batzuk bete behar ditu: haragi xehatuarekin eta txerri-gantzarekin egin behar da (Nafarroan eta sorianan, adibidez) txerto-portzentaje bat, eta, horrez gain, gatza, baratxuria eta espezia nagusia, kolore gorria eta zapore bereizgarria dituena. Beste behin, barietatearen arabera, beste espezia batzuk gehitu daitezke.\nEsan liteke eskualde bakoitzak bere txorizoa duela. Txorizoa Leoneko, Galiziako, Extremadurako, Iruñako edo Nafarroako, Errioxako, Salamancako, Kantabriako, Cantimpaleseko (Segovia) eta Kanarietako txorizoarekin dago. Kokapen geografiko horiek egiaztatzeko, espainiarrak jasotako Europako araudiak (1151/2012 Araudia) bi kalifikazio ezartzen ditu: Babestutako Jatorrizko Deitura (JDB) eta Identifikazio Geografiko Babestua (IGP). Horien arteko aldeak: JBPa lurralde jakin bati erabat lotuta dauden barietateei aplikatzen zaie, ekoizpen-fase guztiak egiten diren bitartean; AGParekin, aldiz, ez da nahitaezkoa, Cantimpalos edo Errioxanoarekin gertatzen den bezala. Bi kasuetan, ziurtagiri geografikoak dira, eta kontrol eta berme gehigarri batzuk ematen dituzte.\nKalitatea da lehenengoa\nBarietatetik edo jatorritik haratago, hain zuzen, kalitatea da printzipio hori, kontsumitzaileak beti izan behar baitu lehentasuna. Espainiako Txorizoaren Partzuergoaren arabera, “irizpide nagusia erabilitako lehengai guztien jatorria eta maila da”. Legez, bi kategoria daude: estra eta ez estra. Etiketa “estra” eraman ahal izateko, produktuak hainbat baldintza bete behar ditu. Betetzen ez dutenak “ez estra” dira.\nTxorizo estrak haragi giharraren portzentaje handiagoa bermatzen du, eta, gainera, hainbat gune noblek (paleta edo solomoa, adibidez), baratxuriak, gatzak eta piperrauts gozoak eta/edo kalitate hobeko minak hartzen ditu.\nTxerri-arraza moten arteko aldea ezaguna da, baina ez dago hori gogoratzerik, nahasketarik gerta ez dadin: ez da gauza bera txorizo iberikoa “tradizional” bat baino. Azken horiek dira arruntenak, eta txerri zurien haragiarekin bakarrik egiten dira (Landrace, Large White eta Pietrain arrazekin); lehenengoak, berriz, arraza autoktono iberiarraren magro eta koipea erabiltzen du, azal ilunekoa.\nIberiar urdaiazpikoaren etiketa izan dadin, marka batek animalia-haragia eduki behar du, %50etik gorako purutasuna duena. Iberikoa bada, lehorretan, txerriak pentsuekin bakarrik elikatu dira. Iberiako ezkur iberiarrak esan nahi du urtearen zati batean (montanera deiturikoa) basa-belarrak jan dituztela, eta larreko arteen fruitua. Dieta horrek kalitate berezia ematen die, eta horrek garestiago bihurtzen du, eta azido mesedegarria, oleikoa.\nEzezaguna barruan dago\nKontsumitzaileak kezkatzen dituen beste kontu bat:kontserbagarriak eta koloratzaileak: Bai ala ez? Espainiako Haragi Industrien Elkarte Nazionalak (ANICE) gogorarazi du Giza Elikadurako Batzorde Zientifikoak (SCF) edo Elikagaien Segurtasunerako Europako Agintaritzak (EFSA) baimendutako eta ebaluatutako gehigarriak direla. “Kontserbatzaileak funtsezko osagaiak dira elikagaien segurtasunerako; izan ere, mikroorganismo patogenoen hazkuntza saihesten dute, eta koloratzaileak oso kantitate txikietan erabiltzen dira, eta, askotan, jatorri naturala dute; adibidez, piperbeltza”. Substantzia horiei buruzko Europako kontrolak oso zorrotzak dira, eta etengabe berrebaluatzen dira.\nBestalde, Espainiako Txorizoaren Partzuergoak dioenez, produktu, aurkezpen edo formatu batzuetan kontserbagarriak erabiltzen badira, haien bizitza baliagarria luzatzeko eta kontsumitzaileei segurtasuna emateko, “gaur egungo joera hau da: kontsumitzaileari gero eta informazio gehiago, zorrotz eta kezkatuagoa ematea, ahalik eta produktu naturalena erabiliz”. Hori dela eta, gero eta ugariagoak dira txorizoak, inolako aditiborik gabe, eta kontserbagarri natural gisa gatza eta piperrautsa besterik ez dute gehitzen.\nTxorizoa jan dezaket eta dieta osasungarria egin?\nHorrek berebiziko garrantzia du: txorizo-kontsumoaren eta, oro har, hestebeteen arteko erlazioa dieta osasungarria da. Animalia-proteina eta haragi prozesatuak direnez, neurrian jatea gomendatzen da, barazki, fruta, lekale eta labore integraletan.\nKontua ez da dietaren osagai klasiko hori deabruzkoa izatea; izan ere, proteina, fosforo, burdina eta B1, B3 eta B12 bitamina ugari ditu, gatz eta kalitate ugarikoak (%25 eta %40 artean, barietate eta kalitateen arabera, baina gantz horren zati bat ez da saturatua).\nKalitate hobea kantitatea baino\nBaina, zenbat moderakuntza? Ez da erraza maiztasuna zehaztea. Espainiako Dietetika eta Elikadura Zientzien Elkarteak (SEDCA) adierazi du aldagai hori kontsumitzaile bakoitzaren araberakoa dela. Ez da gauza bera astean behin edo birritan apetitzea, dieta osasungarria bada, eta begetalak ez badu inoiz platera bisitatzen. Edo pertsona sedentarioa bada, edo, bestela, egunero bi orduz bizikleta egiten duen norbait bada.\nAbel Mariné nutrizioko katedradunak, lehen kontsigna gisa, kalitateari lehentasuna eman behar zaiola gogorarazi ohi du; hau da, izen edo identifikazio geografiko babestua duten produktuak kontsumitzea, eta ahalik eta gantz, gatz eta aditiborik gutxienekin kontsumitzea. Eta hartu beharreko kopuruari dagokionez, gogoratu ez dagoela irizpide finkorik, eta aldatu egiten dela beste ohitura osasungarri batzuekin konbinatzearen arabera.\nKalkuluak egiteko, garrantzitsua da kalorien edukia ezagutzea. Handia izaten da beti, barietatearen arabera aldatzen dena. Badira txorizoak ere, %23tik beherako gantza dutenak. 250 kcal izatetik 400 baino gehiago 400 izatera doan arku batez hitz egin genezake. Energia-ekarpen hori konpentsatzeko trikimailu bat? Aparte erre eta koipea kendu, gisatu edo errezeta bati gehitu aurretik.


Asteazkenean ETBren euskarazko fikzio berriaren estreinua izan zen. Onartu beharra dago, idorra zen basamortu batetik igaro eta gero (Ihesaldia-ren oasia), telebista kate publikoak udazken honetan helduentzako euskarazko hiru fikzio lan indartsu plazaratu dituela. Izan ere, Alardea eta Hondar Ahoak eta gero Altsasu-ren txanda iritsi da, gaiagatik edo, etxean irrikaz itxoiten ari ginen telesaila.\nBaina ez soilik nire etxean, esan baitaiteke oso modu orokorrean, guztiok genuela gertaerarekiko trataera nola egingo zuten ikusteko intriga. Guardia Zibila nola erakutsiko zuten, tabernako liskarra nola eman zen eta ondorengo orduetan zehazki zer gertatu zen ikusteko aukera. Telesailak mugikorretik egindako grabaketa egiazkoaren simulazioa sartu du, oso egokia nire ustez, guztiok ikusi genuen Guardia Zibil handiustearen alkandora zuri lisatua berriro agertu delako. Momentu batean ikuslegoa interpelatu da, modu aktibo batean salatu ziren gertaeretako bideoak narratibaren parte izan direnean.\nTelesailetako lehen kapitulu guztiek bezalaxe, honek bere argi-ilunak ere ditu. Tira, ilunak argiak baina gehiago, baina ez era metaforikoan, seriea benetan iluna delako. Altsasun eguerdian taberna batean pintxo bat ilunpetan jaten omen da. Bakarrik gainera, ez baitago inor kalean. Hau izan da batez ere, sare sozialetan gehien komentatu den aspektuetako bat: Altsasu herri fantasmagorikoa, Chernobyl-ekin ere konparatua eta Ospa egunaren plangintza ezkutukoa. Iluntasun gehiegi beste behin.\nGuardia Zibilari dagokionez, “poli bueno, poli malo” teknika erabili da, hau da, polizia biolentoaren aurrean, zure izenez deituko zaituen polizia atsegina, urak baretuko dituena, tabernako liskarra apaldu nahian, txorkatila apurtuko diotena. “Gizajoa” pentsatuko du baten batek, niretzako gizajoak biak ziren. Herriarentzako figurante gutxi bazegoen, Guardia Zibilak Altsasun zituen Guardia Zibil kopurua teniente bat eta sarjento bat ziren.\nGertaerak jazota, orain hortik gertatu zen guztia kontatzea falta da. Epaiketa, kontakizun gezurtia, espainiar komunikabideen trataera, gezurrak, herriaren deabrutzea, eta honen erantzuna, manifestazioak eta abar. Amaia Izko abokatuaren papera eta Altsasuko Gurasoena ere (emakumearen presentzia nabarmenagoa ekarriko duena) ikusteko gogotsu nago.\nHurrengo asteazkenaren zain.\naltsasu, altsasu gurasoak, ETB1, guardia zibila\nIñurrategi anaiei buruzko komikia atera du Suak\nZer duzu buruan “Euskal fikzioa: Altsasu”-ri buruz\nZegamako 2020-12-12 10:47\nFikzioetan fikzioa, Altsasuko gazteak euren artean euskaraz jardutearena. Altsasun juergan ibili naizenetan inor gutxiri entzun diot euskaraz egiten, eta egiten zuten apurrak ez ziren Altsasukoak. Urdiaingoak, Arbizukoak, Ataungoak, Zegamakoak… Altsasuarrak ia beti erdaraz.


Europako sententzien eragina irakasle-ikertzaile kolektiboan | LAB UPV/EHU\nEuropako sententzien eragina irakasle-ikertzaile kolektiboan\n2016-12-18 LAB UPV/EHULAB UPV/EHU\nBanakako erreklamazioak egiteko garaia\nBehin behineko langileen lan baldintzetan eragina duten Europako Justizia Epaitegien azken sententzien harira, aurreko komunikatuan jakinarazi genizuen abenduaren 14eko Batzorde Parekidean azalduko zigula unibertsitateak sindikatuei administrazioaren jardunbidea gai honetan. LAB bileraren zain egon da aurrera begirako pausuak proposatu aurretik, beti lehenetsi izan dugulako negoziazio kolektiboa bide judiziala baino.\nAldiz, atzoko bilerak ezer gutxi argitu zuen. Nabarmentzekoa UPV/EHUk arriskurik ez hartzeko erakutsi zuen jarrera eta Eusko Jaurlaritzari aurrea ez hartzeko erabakia, ezta sententziaren eragina argia den kasuetan ere. Beraz, unibertsitateak oraingoz ez du kalte-ordainik ordainduko ofizioz, Eusko Jaurlaritzak Funtzio Publikoaren Euskal Kontseilua deitu arte eta bertan administrazioek jarrera bateratua adostu arte.\nBitartean, unibertsitateko zerbitzu juridikoek behin-behineko kontratu ezberdinak aztertzen jarraitzen dute eta, oraingoz, kontratua amaitzean 20 eguneko kalte-ordaina eskatzeko eskubide argia duten kasuak aipatu zituzten:\nbitarteko irakasle laboral doktoreak\nbehin behineko lankide doktoreak\ndoktoratu ondoko kontratuak (ikertzaileak)\nBestetik, Unibertsitatearen esanetan argi dago ere kalte-ordaina jasotzeko eskubidea izateko kontratuaren epea amaitzearen edo titularren itzuleraren ondorio izan behar dela zesea, ez kontratu berri bat sinatzen delako.\nLABen iritziz unibertsitatearen interpretazioa oso murriztailea da eta kanpoan uzten ditu aipatutako eskubidea eduki dezaketen beste kontratu batzuk. Baina gauzak argitzen doazen bitartean epeak aurrera doaz. Gogoratu pertsonal laboralen kasuan kalte-ordainak eskatzeko kontratua amaitu eta urtebeteko epean jarri behar dela erreklamazioa. Horregatik, 2016 urtean zehar behin behineko kontraturen bat amaitu bazaizu (goian aipatutako kontratuetako bat ez bada ere) eta kalte-ordainak eskatzeko eskubidea duzula iruditzen bazaizu, jar zaitez gurekin harremanetan kasua aztertzeko eta eginbiderik hoberena zein izan daitekeen ikusteko. Gure eskubideak defendatzeko aukerarik ezin dugu galdu!\nLehenengo pausoa unibertsitatearen aurrean erreklamazioa aurkeztea izango da eta horretarako ereduak prestatu ditugu, kasuaren arabera. Ondoren, beharrezkoa izanez gero, bide judizialera jo beharko da. Jakin ezazue tramiteetan aurrera egiteko ondorengo dokumentazioa prestatu behar duzuela: kontratua, zesea (kontratuaren amaiera), bizitza laborala eta azken urteko nominak.\nBestalde, gogoratu mugagabe ez-finko bihurtzeko erreklamazioa kontratuak edo izendapenak irauten duen bitartean egin ahalko dela edo, laboralen kasuan, kontratua/izendapena bukatu ondorengo 20 egunetan. Kasu honetan tramitea egiteko kontratuak, bizitza laborala eta nomina beharko dira.\n← Kalean zein lanean, euskaraz askatasunean\tIrekitzen prozesua: Hezkuntza politikari buruzko eztabaida-taldeen ekarpenen sintesia eskuragarri →


Harkaitz Cano - Blog\nDelirioa Delhin (eta II)\nGanbiorik ez dizunez inork emango, billete ttipiak eskatzea komeni da. Keinu unibertsalik bada, hauxe: hatz lodia erakuslearekin igurtziz egiten dugun txanpon eskea. Edozein tenpluren inguruan emandako azalpen eskatu gabeak zor du bere propina. Delhiko Arte Garaikidearen Museoan, ordea, ez dago arimarik. Museoko dendan katalogo edo postalik ez oraindik; negozioaren garroek erabat hartu ez duten leku bat, nahiz eta bildumak mendebaldeko artearen eragin handia izan. XX. mendeko lehen erdian Parisetik paseak dira artista indiarretako asko. Gehitu horri tradizionalki artisautzarekin izan duten harreman gatazkatsua; eskuekin lan egitea beheko klaseen kontua zela, alegia, eskuak zikintzerik ez zegoela, ezta artearen izenean ere, baldin eta pribilegioei eutsi nahi bazitzaien. Azken urteotan baino ez omen da hau aldatzen ari, poliki-poliki.\nHitzaldia eman behar... Leer más\nDelirioa Delhin (I)\nZazpi ordu pasatxoko hegaldia baino ez Munichetik. New Yorkera bezalatsu, alegia. Beti uste izan duzu urrunago zegoela New Delhi. Distantziaren erdia mentala den seinale: ez dela gauza bera, alegia, Delhi edo York. Hegazkinean aise susma ditzakezu bidaiatzeko motibazio ezberdinak: enpresa gizonak eta yoga ikastaroetara doazen emakumeak dira bereizten errazenak. Zerbaitegatik sortu zuen Narendra Modik, lehen ministro izendatu berritan, Yogaren Ministerioa deritzona, 2014an. Ministerio honen ardura ei da medikuntza tradizionala, ayurveda (metal astun toxikoak erabiltzen dituen pseudomedikuntza), yoga, eta homeopatia bultzatzea, besteak beste. “Zuek egiten duzuen yoga hori amerikarren eraldaketa desnaturalizatua da, ez zaitezte engaina”. Jakina: iparramerikarrek italiarren pizzarekin egin zuten gauza bera egin omen dute yogarekin ere. Negozioa.\nEz da zure bila... Leer más\nGaldetzen badidate zer den hiria, erranen dut denbora neurtzeko asmatu zen termometroa dela. Edo, zehatzago, metronomo bat. Beharbada, Don DeLillok zioen legez, denbora naturatik aldentzeko modua besterik ez ziren izan ziutateak, taupada berri bat ezartzeko moldea. Hori da hitza, moldea. Honela dio Mathias Énardek Calle de los ladrones eleberrian: “Hiriak bezatu egiten dira, edo, hobe esan, haiek bezatzen gaituzte gu; ongi portatzen erakusten digute, geure oskol atzerritarra galtzen dugu haietan; geure gainazal dorpea erauzten digute, funditu egiten gara ziutatearekin, hiriek haien itxura eta borondatearen arabera zizelkatzen gaituzte; geure une hartara bitarteko portaera baztertzen dugu, gorantz begiratzeari uzten diogu apurka-apurka, ez dugu jada metro geltoki batera sartzean zalantzarik egingo, kadentzia aproposa geureganatuko dugu, erritmo onean goaz. [...] azkenerako,... Leer más\nPonte en tu tarta\nMoyua plazako armarri frankistari arranoa kendu-ez-kendu eztabaida ez da berria. Behin kentzen hasita, jakina, erauzketa nork ordaindu behar duen ebaztea izaten da kontua, eta kasu honetan Espainiako Gobernuaren aurrekontuen barruan sartu behar ei dira lanak (ironikoa litzateke Espainiako Ogasun Agentziaren egoitza izanik euskal erakundeak arduratu behar izatea harrapakariaz, egia esan). Kultura Ministerioko teknikarien txostena aipatzen duen albistea irakurrita, armarri bat kentzeaz baino, laparoskopia bidez tumore bat erasotzeaz ari garela lirudike: “ikurraren zati batzuk kentzea iruditu zaie aukera egingarri bakarra. Ziur ez dauden arren, uste dute elkarri lotutako zatiek osatzen dutela eskultura. Hala, armarriaren inguruan dagoen San Joanen arranoa kenduko dute: goiko aldetik burua, alboetatik atzaparrak, eta behetik buztana. Koroa ere kenduko diote, ez delako... Leer más


Gabonetan hamaika aukera Getxon\n2014 abe 11 Getxo\nGabonetan "kaleak, dendak eta ostalaritza dinamizatzeko; lana eta familia bateragarri egiten laguntzeko; eta txikienek gozatu dezaten; hainbat jarduera bultzatu ditu eta beste batzuetan lagundu Get...\nOlentzerok eta Mari Domingik gabonetako erosketak Sopelan egitera deitu dute\n2014 abe 11 Sopela\nSopelako Udalak kanpaina bat abiatu du auzokideek Gabonetako erosketak herrian egitera bultzatzeko asmoz. Horretarako, Olentzero eta Mari Domingiren laguntza jaso dute. Eskutitz batean, Olentzerok ...\nAlerta laranja olatu handiengatik\n2014 abe 11 Uribe Kosta\nItsas arriskuagatik eta olatuen altueragatiko alerta laranja gaur, ostegunean, abenduaren 11n, 19:00etatik 21:00etara sartuko da indarrean berriro, Eusko Jaurlaritzaren Segurtasun Sailak ezarritako...\nIndarkeria matxista antzemateko eta ulertzeko gakoak bihar Sopelan\nOstiral honetan, abenduak 12, “El amor no es la ostia” izenburuko hitzaldia hartuko du Sopelako Kurtzio kultur etxeak. Besteak beste, indarkeria matxista antzemateko eta ulertzeko gakoak eman nahi ...\nHarrera Elkartea aurkeztuko dute gaur Sopelan\nGaur, osteguna, hilak 11, Harrera Elkarteak solasaldia antolatu du Sopelako Kurtzio kultur etxean. Hitzordua 19:00etan izango da. “Imajinatzen duzu hainbat urte: 31, 22, 15, 7, 2…. kartzelan egon e...\nAbadiñoko erailketa matxistak salatuko dituzte bihar Matienan eta Erandion\nBihar, ostirala, Mari Luz Alejo Rodriguez eta Amelia Rodriguez Sardonen erailketa matxistak salatuko dituzte Erandioko Altzaga auzoko metroko geltokiaren aurrean, Erandioko emakumeen elkarteko kide...\nUrtarrilaren 24an batzar nagusia egingo du Leioako mendi taldeak\n2014 abe 10 Uribe Kosta\nLeioako mendi taldeak ohiko batzar nagusia burutuko du datorren urteko hasieran, urtarrilaren 24an. Susana Ruiz mendizaleen elkarte horren presidenteak zabaldu duenez, hitzordua arratsaldeko 5etan ...\nUrduliz, Berango eta Gorlizen aurkeztuko dute Hiruka aste honetan\nLemoiz eta Barrikatik igaro ostean, aste honetan jarraituko dute HIRUKA aurkezten Uribe Kostako euskarazko komunikazio-talde berriaren sustatzaileek. Bihar, abenduak 11 (osteguna), Urdulizko kultur...\nPepe Rei izango da gaur Algortan\n2014 abe 09 Getxo\nGaur, asteartea, abenduak 9, "Pepe Rei aurrera!" liburuaren aurkezpena egingo dute Algortako Eztabaida gune antiautoritarioan (Villamonte plaza, A4). Hitzordua 19:30ean jarri dute. Liburuaren hainb...\nUribe Kosta, hiriburua: Durango\n2014 abe 08 Uribe Kosta\nUrtero legez, abenduaren lehen asteburuan kultur eta jendarte ekitaldiak nabarmen egin dute behera Uribe Kostan eta Erandion. Bitartean, Durango aste batez Euskal Herriko hiriburu kulturala bilakat...\nGorlizko agurea bilatzeko laguntza eskatu dute\n2014 abe 06 Gorliz\nGorlizko Udalak auzokideak deitu ditu desagertuta dagoen Victor Grande 79 urteko gizona bilatzen lagun dezaten. Arantza Etxebarria alkate jeltzaleak bandoa kaleratu zuen atzo eta horren bidez, "Vic...\nHerri lanak abiatu dituzte Algortako Ollarretxen kalean\nAste honetan hasi dira Ollarretxe kalea erabat aldatzeko lanak, Erredentorearen eta Salsidu etorbidearen artean. Getxoko Udalak zabaldu duenaren arabera, proiektuaren bidez "400 metroko luzera duen...


Imanol Iraola eta Aitor Ugaldek eskaini zuten hitzaldia\nAndoaingo txirrindulari eskola izan zen antolatzailea. Felix Ugaldek jarri zuen ideia mahai gainean eta Xabi Perez taldekideak hartu zuen antolaketaren ardura.\nImanol Iraola eta Aitor Ugalde taldekideak izan genietuen benjamin mailatik hasi eta junior mailara arte, txirrindularitza utzi eta ikasketak egin zituzten, Imanol iraola, gastronomia eta sukaldaritza arteetan graduatua da eta Aitor Ugalde farmazian eta giza-nutrizio eta dietetikan.\nAitor Ugaldek hartu zuen lehedabizi hitza eta elikagaien inguruko zehaztasunak eta osagaiaz hitz egin ondoren, kirolari batek izan behar duen dieta orekatua nolakoa beharko zuen erakutsi zigun. Ondoren Imanol Iraolak hartu zuen hitza eta Ugaldek emandako dieta kontutan izanik, zenbait errezeta erraz eman zizkigun. horietako batzuk etxetik prestatuta ekarri zituen eta bertan zeuden entzuleak dastatzeko aukera izan zituzten. Errezetatako bat Hummusa izan zen garbantzukin egindako purea. Barra enerjetikoak egiten ere erakutsi zigun hemen errezeta. Beste batzuk ere erakutsi zizkigun hemen lotura\nHitzaldian agindu bezala hemen duzue Aitorrek hitzaldian erabilitako aurkezpena eta Imanolek egindako aurkezpena hemen ikus dezakezue. Eta beste lotura honetan asterako otordutako plana.\nGazte kirolarientzako elikadura praktikoa\nAzaroaren 26an, Andoaingo txirrindulari eskolak elikadurari buruzko hitzaldi bat prestatu du, eta bertan, Aitor Ugalde eta Imanol Iraola adituek, gazte kirolarien elikaduraren inguruan aholkuak eman eta zenbait adibide praktiko azalduko dituzte.\nAitor Ugalde eta Imanol Iraola, Andoaingo txirrindulari eskolan ibili ziren junior maila bukatu arte, ondoren ikasketak egin zituzten. Aitor Ugalde, farmazian eta giza-nutrizio eta dietetikan graduatua da eta Imanol Iraola, gastronomia eta sukaldaritza arteetan graduatua.\nIruditzen zaigu gazte kirolariak hezi behar direla elikadura on bat izan dezaten eta pare bat ordu iraungo duen hitzaldi horretan, denboraldiko garai ezberdinetan elikatzeko zenbait aholku eta eredu emango dira. Aurre denboraldian, konpetizio garaian eta denboraldia bukatutakoan.\nOtorduak, batidoak, etxean egindako barra energetikoak eta abar prestatzeko modu errazak irakatsiko digute.\nHitzaldi hau, azaroaren 26an izango da arratsaldeko 17:30ean Andoaingo Urigain kultur etxean.\nGonbidapena behar da bertan parte hartzeko. info@andoaingo.eus\nDENBORALDIKO AZKEN SAIOA. OLLOKIRA IRTEERA URRIAK 1ean\nolloki2016 from Andoaingo Txirrindulari Eskola on Vimeo.\nMendata, irailak 18\nAnder Amonarrizek irabazi du Mendatako lasterketa. Argazkian bi txapeldun haundi, taldeko txirrindulari bakarra izanik junior mailan beti egon da aurrean eta ihesaldi gehienetan, Zorionak egin duen denboraldiagatik. Zorionak ere Xabi Perez eta Julen Irigoieni, denboraldi osoan bere ondoan izan direlako.\nLineako lasterketan 7. sailkatu da Ander eta ondorengo erlojuaren kontrakoan 4.\nOñati, irailak 10\n2. Gari Lagnet (Sa Mauleon)\nIrailak 4, Reinosa Espainiako txapelketa\n1. Alex Jaime (Katalunya)\n2. Pol Hernandez (Katalunya)\n3. Mario Carrasco (Mutzia)\n86. Ander Amonarriz (Andoaingo - Euskadi)


Zarautz Serigrafia | Serigrafia eta errotulazioa » Serigrafia\nSerigrafia XV. mendean sortu zen. Mende honetako 30. hamarkadan artearen estatusa lortu zuen lehen aldiz Estatu Batuetan. Gu geu 80. hamarkadaren erdialdean euskarri desberdin ugariekin era guztietako lanak lan egiten hasi ginen. Denbora pasa ahala EHUN-GAIEN serigrafian espezializatu gara.\nElastikoak, poloak, kirol-jertseak, zapiak, lanerako arropa, kirol arropa eta abar luze batek osatzen dute gure lana. Makineria moderno eta digitalak bat egiten du esperientziarekin eta horrek kalitatezko produktu bat eskaintzeko aukera ematen digu.


Bere izena duen torneo batekin emango diote jarraipena Kepa Arroitajauregik egindako lanari | Sports | Naiz\nUrrian zehar 32 pilotari ariko dira, paleta gomaz eta eskuz, mutil eta neska, Iurretako pilotari, teknikari eta antolatzailearen omenez jokatuko den torneoan.\nKepa Arroitajauregi, txapelketa baten aurkezpenean. (Monika DEL VALLE/FOKU)\nMaiatzean bere bapateko heriotzak sortutako samina gainditze bidean dutela, Kepa Arroitajauregik bere ibilbidean egindako lanari jarraipena ematea erabaki du, Munduko Pilota Batzarra buru, pilotazale talde batek eta, ezin bestela, bere bizitzako hainbeste ordu hartu zizkion Abadiñoko Tornosolo trinketean bere izena daraman torneo bat antolatu dute, ostiral honetan hasita.\nIurretarraren izaerari jarraiki, txapelketa ahalik eta anitzena antolatu dute, trinketean, eta emakume pilotarien parte hartzea bermatzen duena. Bidasoatik hegoaldera gutxi izango dira trinketa Kepa Arroitajauregik adina maite izan dutenak, modalitate guztietan gainera, eta horregatik txapelketak paleta gomazko mutilen eta nesken lehiaketak izango ditu, baita gizonezkoen eskuz binakako bat. Guztira 32 pilotari lehiatuko dira hurrengo asteetan Abadiñoko Tornosolon, 9 bizkaitar, 5 gipuzkoar, 7 arabar, 6 nafar, Ipar Euskal herriko lau ordezkari eta argentinar bat.\nOstiral honetan gomazko paletako final laurdenak jokatuko dira eta bi aste geroago ekingo zaie finalerdiei. Hortxe hasiko da eskuzko lehia, Arabiourrutia-Ducassou /Ziarrusta-Guichandout eta Ospital-Ugarte /Larralde-Aspururen arteko partidekin. Nabarmentzekoa da, garaia onena ez den arren, Ipar Euskal Herriko Berezko pilotariek ez dutela zalantzarik izan Abadiñon izateko Kepa Arroitajauregiri egindako omenaldian parte hartzeko.\n150 lagun gehienez\nMunduko Pilota batzarreko Fernando Azkaratek aurkezpenean nabarmendu zuenez, asmoa omenaldi jendetsu bat egitea da, baina momentuko osasun egoerak eragozten duenez, aurreragorako utzi dute. Arrazoi beragatik, Tornosolo pilotalekuan 150 lagunek baino ezin izango dute egon partidak jokatzen diren bitartean eta sarrerak aurrez eskatu behar izango dira. Finalak urriaren 30erako aurreikusiak daude eta ETB-ko kamerek jasoko dute trinketean gertatzen denaren berri.\nIzan da Tornosolo trinketari Kepa Arroitajauregi izena jartzeko eskaerarik, baina Iurreta bere jaioterrian bertako pilotalekuarekin antzerako ekimen bat izan denez, familiak hala eskatuta, bigarren ekimen honek egingo du aurrera.


Wellnessa – Real Club Tenis de San Sebastián\nHome / Kirolak / Wellnessa\nHAIZEAREN ORRAZIA ARETOA – WELLNESS IRAULTZA DONOSTIAN\nPozik gaude. Estreinaldian gaude. Martxoaren 21etik aurrera, Donostiako Tenis Elkarte Errealeko tadeak, Donostiako Wellness aretorik ikusgarriena estreinatuko du. Eta zuretzat, barrutik eta kanpotik, goitik eta behetik sasoian jarri nahi zaituzten jarduera programa zaindua prestatu dugu.\nAriketaren, lasaitasunaren eta itsasoaren aurrean, gure profesional taldeak beste kirol maila espiritual batera eramango zaitu; Blas, Agate eta Nuriak Wellness taldearekin bat egiten dute, eta dena iraultzeko prest, zoriontasuna, gutxienez, gertuago dagoen plano batera eraman nahi zaituzte. Yoga, Pilates, Pilates + SGA eta berria, M+M (Meditazioa & Mugikortasuna). Horiekin guztiekin, Donostiako Tenis Elkarte Errealeko taldeak ERRAZA, EKONOMIKOA eta LIBREA jarriko dizu.\nMartxoaren 21etik apirilaren 2ra, edozein kuota duten bazkide guztientzat izango da libre, MyWellnessen erreserba egin ondoren.\n– Astean 17 saio izatetik 34 izatera pasako da.\n– Saioak goizeko 7:30etan eta larunbatetan izango dira.\n– Aurreko klaseko ordutegiak ekainera arte mantenduko dira.\n7:30 Yoga 7:45 Yoga 7:30 Pilatesa 7:45 Yoga 7:30 Yoga\n9:00 Pilate0sa 8:30 Yoga\nTerapeutikoa 9:00 Klase berezia\nTerapeutikoa 10:00 Yoga 10:00 Pilates + SGA 10:00 Yoga 10:00 Pilatesa\n11:00 Klase berezia\n13:30 Pilatesa 13:30 Pilatesa 13:30 Yoga\nTerapeutikoa 13:30 Pilatesa 13:30 Yoga\nTerapeutikoa 15:00 Pilatesa\n16:30 Pilatesa 16:00 Yoga 16:00 Yoga 16:00 Yoga 16:00 Pilatesa\n18:30 Pilates + SGA 18:00 Pilatesa 18:30 Pilates + SGA 18:00 Pilatesa\n20:00 Pilatesa 19:30 Yoga 20:00 Pilatesa 19:30 Yoga\nDonostiako Tenis Elkarte Errealeko taldeak oso eskaintza berezia prestatu du Wellness jarduera guztiez modu librean eta ordutegi loturarik gabe gozatzeko. Paketeak, gainera, honako hauek barne hartzen ditu: zuzendutako gainerako jardueretara doan joatea, fitness aretoak erabiltzea, igerilekua erabiltzea eta tenis eta padel pistak erreserbatzea.\nDoako Matrikula, eskaintza hauetaz gain:\nWELLNESSeko BANAKAKO KUOTA:\n6×5 sei hilabeteko ordainketa. 5 hilabete ordaindu eta 6 disfrutatu.\n9×7,5 abenduaren 31ra arte ordainduz gero. 7.5 hilabete ordaintzen dituzu eta 9 hilabete disfrutatzen dituzu. Hurrengo ordainketetan 12×10.\nWELLNESSeko FAMILIAKO KUOTA:\nBikotekidea eta 21 urtetik beherako seme-alabak. Jardueretara joateko muga: +18.\nHilean 140,00€ ordainduz gero, elkarteko zerbitzu guztiak disfruta ditzakezue!\n6×5 sei hilabeteko ordainketa. 5 hilabete ordaindu eta 6 disfrutatu\nWELLNESSeko KUOTA DEPORTIBOA:\n21 urtetik beherakoentzat.\nHilean 68,00€ ordainduz gero, ELKARTEKO ZERBIZTU GUZTIAK DISFRUTA DITZAKEZU!\n9×7,5 abenduaren 31ra arte ordainduz gero. 7.5 hilabete ordaintzen dituzu eta 9 hilabete difutatzen dituzu. Hurrengo ordainketetan 12×10.\nERRESERBA MY WELLNESS APPean. Plataforma nagusietan dago eskuragarri.


Espainiak "oso azkar" egin du okerrera lan-merkatuaren baldintzetan | Consumer\nEspainiak “oso azkar” egin du okerrera lan-merkatuaren baldintzetan\nZortzi ekitalditan lortutako lan kalitatearen hobekuntza urtebetean galdu du\nEspainiako lan-merkatuaren baldintzak “oso azkar” hondatu dira; izan ere, Espainiak zortzi urtean lortu zuen lan-kalitatea hobetzea galdu zuen, Bartzelonako Unibertsitateko AQR-IREA ikerketa-taldeak urtero egindako Lan Kalitatearen Indizearen arabera. Txosten horrek, gainera, adierazten du lan-kalitate handiena duten autonomia-erkidegoak Errioxa, Balearrak, Murtzia, Aragoi, Katalunia eta Madril direla; beste muturrean, lan-kalitate apalena dutenak, berriz, Kanariak, Galizia eta Andaluzia.\nManpower Professional-entzat egindako azterketan, Europako Batzordeak (EB) 2001ean herrialde baten lan-kalitatearen adierazgarri gisa ezarri zituen 10 dimentsioak aztertzen dira: lanpostuari berez dagokion kalitatea, langileen trebetasunak eta etengabeko ikaskuntza, genero-berdintasuna, osasuna eta laneko segurtasuna, malgutasuna, lan-merkatuan sartzea eta sartzea, lanaren antolaketa eta eguneroko bizitzarekiko oreka, gizarte-elkarrizketa, aniztasuna eta diskriminaziorik eza, produktibitatea.\nManpower Professionalen txostenak, 2009ko datuetan oinarrituta dagoenak, agerian uzten du lan-kalitatearen dimentsio horietako batzuetan Espainiak 2001 eta 2008 artean lortutako hobekuntza galdu zuela. Izan ere, aztertutako 10 kategorietatik zazpitan erorketak izan ziren 2009an 2008arekin alderatuta, eta horietako bitan (malgutasuna eta laneratzea eta laneratzea), atzerakada handia izan denez, 2001ekoak baino txikiagoak dira. Bi kategoria horiez gain, lan-kalitateak okerrera egin du gaitasunetan eta ikaskuntzan, lanpostuaren kalitatean, lan-osasunean eta -segurtasunean, aniztasunean eta diskriminaziorik ezan eta produktibitatean, eta soilik genero-berdintasunean, eguneroko bizitzarekiko orekan eta gizarte-elkarrizketan hobetu da.\nLan-merkatuan sartzeari eta lan-merkatuan sartzeari dagokionez, 2009an %33,6ko beherakada izan zen, 2008koaren aldean. Manpower-en arabera, krisiak eragindako enplegu orokorra suntsitu zelako gertatu zen hori. Malgutasunari dagokionez, kategoria horretako lan-kalitatearen jaitsiera (-%18,2) arrazoi hauengatik gertatu da: mugagabeen eta aldi baterakoen arteko soldata-aldeak okertu egin dira, lanaldi osoko lanik ez izateagatik lanaldi partzialean ari diren langileak gehitu egin dira, laguntza-pentsioen onuradunak jaitsi egin dira eta langabezia-estalduraren tasa handitu egin da.\n2009an, Lan Kalitatearen Indizea osatzen duten hamar kategorietatik zazpik behera egin zuten arren, indize horrek hobekuntza txiki bat izan zuen, %0,97koa, informazio gehiena langileengandik baitator; izan ere, langile horiek, krisiaren ondorioz enplegua galdu ahal izateko, pozik daude beren lan-egoerarekin, lanpostua izateagatik. Aitzitik, Manpower Professionalek azaldu duenez, lana galdu dutenei buruzko informazio estatistikorik ez izateak “lan-egoerari buruz duten pertzepzioa kuantifikatzea galarazten du”.\nbaldintzak Espainia lan mercado-eu narriadura


iRacing, benetako lehia - Berriak - Game Erauntsia - Bideojokoak euskaraz\niRacing, benetako lehia\nJames Hunt | 2015/04/16 22:32 Berriak\nDenbora asko pasa da autoen lehen bideojokoak atera zirenetik. 1982an, Namconek “Pole Position” izeneko bideojokoa 80ko hamarkadan erabiltzen ziren makina handientzat atera zuenetik, izugarrizko eboluzioa izan dugu. Bai grafikoki, bai fisikekin (autoen konportamendua egoera aldaketen aurrean), baita jokabilitatearekin ere, baina benetako lehiaketaren sentsazioa ezin izan dute gure etxera ekarri bideo-jolasek. iRacing agertu arte.\nMundu oso sakona da iRacing. Zer den, zenbat balio duen, eta zerk egiten duen berezia ikusiko dugu. PC plataforman bakarrik jolastu ahal izango dugu, eta internet izatea beharrezkoa izango da.\niRacing, gidatzeko simulagailua da, lehiaketa simulagailua hain zuzen ere. Esklusiboa da ordenagailuenzat lehen aipatu dudan bezala, eta Windows-en, Linux-en eta Mac-en funtzionatzen du. Bere barnean dakartzan eduki guztia mundu errealetik aterata daude, autoak eta zirkuitoak, plublizitatea… eta soil-soilik, online jokatu dezakegu. Nahiz eta lasterketak garrantzitsuenak izan, era librean praktikatzeko aukera izango dugu, gero lasterketa ordua iristean azkarragoak izan gaitezen. Hardware aldetik, simulagailu oso arina da, eta ia edozein ordenagailutan arazorik gabe dabil. Hemen Game Erauntsian jokoari buruzko fitxa.\nLasterketek ordu finkoak dituzte. Baita sailkapenak ere. Lasterketak, gidarien mailaren arabera antolatzen dira automatikoki. Era honetan lortzen dena da zure pareko maila duten gidariekin parte hartzea. Hain komunitate handia denez (milaka erabiltzaile ditu), parekotasuna handia da, horrek eragiten ditu partidak oso dibertigarriak izatea. Bi motatako lasterketa daude, “oval”, eta arruntak. Oval, Nascar bezalako ibilbideak dira. Elipse motatakoak.\niRacing ez da simulagailu merkea, izan ere, gutxieneko harpidetza 6$ dira hilabeteko. Horrez gain, badaude beste aukera batzuk, hots, hiruhilabetero, urtero edo 2 urtero ordaindu dezakezun (harpidetza zenbat eta luzeago izan, orduan eta merkeago suertatzen zaizu). Honek abantaila bat dauka, oso gustoko duenak bakarrik joasten duela. Horrela, jokalari zikinak edo denbora pasatzeko datozenek ez dute lekua iRacing-en.\niRacing-ek duen elementu nagusiena, Safety Rating delakoa da. Hau, zure gidari kalitatea eta trebetasuna neurtzeko elementu nagusiena da. Honekin, gidarien kategoria neurtzen eta sailkatzen da. Rookie bezala hasita, Pro mailara iritsi zaitezke. Safety Rating-ek neurtzen du, adibidez, zure abiadura buelta batean, zure lasterketa erritmoa, ea zirkuitutik ateratzen zaren, ea istripuak izaten dituzun, ea errespetatzen dituzun beste gidariak… Honekin oro har, gidariaren kalitatea neurtzen da. Hobeto ulertzeko adibide bat jarriko dut.\nLasterketa batean, 10. ateratzen zara eta azkenean irabazten duzu. Safety Rating-ek egingo duena zera da; zure akatsak , zure erritmoa, zure kontaktua beste gidariekin… neurtu. Hala ere, beharbada, hobe dezakegu 10. atera eta 10. helduta, erritmo ona jarraituz, autoa pistatik atera gabe eramanez, etabar. Beraz, nahiz eta lasterketa irabazi erritmo aldakorra eramanez, istripuak izanez eta pistatik ateraz, horrek ez du esan nahi gidatzeko iaioa zarenik, eta ondorioz, puntu balio baxuago lortuko duzu (are gehiago, negatiboa ere izan daiteke). Gogora dezagun, gure arerioak BETI direla jokalari fisikoak eta inoiz ez makina.\niPod, iPad, iPhone, iRobot.... eta orain iRacing. Zer partekatzen dute hauek denek? Ba, argi dago, “i” lehenengo letra bezala. Eta zer dela eta “i”? (ingelesez “ai” ahoskatua). “i” hori ingelesko “intelligent”-etik dator, hau da, adimentsua. MacIntosh-en produktuak adimentsuak direla argi dago, eta are argiago dago, gure iRacing jokoa ere adimentsua dela. Interakzioa muturrera darama eta erreala baino errealagoa da!!!!!\nJorge Pérez April 18, 2015, 1:25 p.m.\nOso erraz ulertzen da zure artikulua, beste aldetik eskerrik asko informazio berria emateagatik ez nuelako jokoa ezagutzen.\nNire ikuspuntutik ona da jokoak errealak izatea, baina batzuetan pasatu daitezke; "Gran Turismo" saga adibide bat da. Adibidez pasa den urtean, Gran Turismo joko berriarekin gauza barregaria gertatu zitzaidan; nire lagun bati kotxezko jokoak asko gustatzen zaizkio, eta eguraldi txarreko egun batean, 24 orduko "Le Manseko" automobil lasterketa egitea erabaki zuen, eta badakizue joko horretan 24 ordu dira BENETAN eta nire lagunak egun osoa eman zuen jokatzeko eta zombi bat bezala bukatu zuen !\nCOD ADW ADICTED ;) April 21, 2015, 8:17 p.m.\nArtikulo ona, txo!\nOso ondo azaltzen duzu nola funtzionatzen duen iRacing jokoa, asko interesatzen zaizkit mota honetako jokoak, batez ere simulagailu baten bidez jolasteko aukera dagoenean.\nBehin, joan nintzen bilboko Gran Viako denda batera, non simulagailu batean egon nintzen joko honen antzekoa den jokoan jolasten, eta aipagarria da simulagailuek lortzen duten errealitate maila. Katxarro horrek denetarik zuen: 3D-a, telebista erraldoia, dar-dara egiten zuen eserlekua... Hain erreala izan zen esperientzia hori, non izerditan blai atera nintzen dendatik.\nGehiagotan joango nintzateke, baina hori bai, lagun gehiagorekin. Horrela guztion kontra jolasteko eta irabazteko aukera izango nuke. Hurrengoan entrenatuta joango naiz partida hain nekatuta ez amaitzeko. jajajajajaja (pipa hutsa naiz).\nHaritz Odriozola April 24, 2015, 8:44 p.m.\nBetidanik izan ditut auto lasterketak gustoko, ta lasterketa on baten ostean sentitzen dena ezin da deskribatu. Berdin dio lenen edo azken amaitu izana, konpetitua izan bada benetan izugarria da uzten dizun sentsazioa.\nPC-ra pasatu nintzenean auto lasterketen jolas on bat aurkitu nahi izan nuen, ta Assetto Corsa aurkitu nuen. Oso simulatzaile ona da, egia esan niretzat onena, baina online izugarri txarra dauka. Lag-a izateaz gain batzutan, lasterketa serioak egitea ezinezkoa da. Ez jolasaren aldetik, baizik eta erabiltzaileak negargura ematen baitute. Ez dago inongo penalizaziorik jolasean aurkako norabidean guztiei talka egiten joan ezkero, are gutxiago lehen kurban 5 auto zurekin ematen badituzu paretaren aurka.\nHorrela ezagutu nuen iRacing (Beno Heikki360 youtuberran bidez gehiago baina xD), okerreko gauzak egin ezkero garesti ordaintzen dezun jolasa. Egia da ez dela merkea jolasa, baina ia lasterketa orotatik aurez aipatu dudan sentsazio horrekin ateratzen zera.\nBide batez, udako badut proiektiu txiki bat zuri komentatzeko, Blancpain Endurance Series erresistentzia lasterketetarako talde bat egitea. Honetaz hitzegingo dugu gehiago biok, hirugarren taldekide bat ere aurkitu beharko baigenu. Hau ordea oporretako utziko det, oain azterketak baitaude\nArtikulu ona, espero etorkizunean gehiago egitea. Ondo segi !\nLander April 25, 2015, 11:10 a.m.\nAizue, egia da iRacing bakarrik pilotoaren ikuspegitik gidatu daitekeela? Ni ez naiz batere iaioa kontu horietan, baina egia esan, harritu ninduen alde horretatik mugatua izatea. GTAn, adibidez, nahiko deserosoa da autoaren barrutik gidatzea soil-soilik.\nBestalde, hain simuladore errealista izateak badu beste abantaila handi bat; benetan gidatzen ari direnentzat laguntza handia izan daiteke. Neskek, batez ere, arazo asko izaten dituzte. Gidabaimena ateratzerakoan, askoz klase gehiago eman behar dituzte. Eta azterketetan suspentso gehiago jasotzen dituzte. Baina aizue, nirea ez da jarrera matxista, ez pentsa gaizki, eh! Azken datu hauek ez dira nire iritzia, datu objektiboak dira.\nNire neskak adibidez, gidatzea ez du batere gustuko. Are gehiago, gorroto du!!\nOnartu beharra dago, neska askok gidatzea gustuko badute ere (eta ondo egin ere), normalean, bikote batean, norbait gidatzekotan, mutilak egiten du. Emakumeek gidatzeari UKO egiten diote.\nFija zaitezte, bestela; kaletik zoaztela, auto batean bikote bat dagoenean, nork gidatzen duen; mutilak ala neskak??\nEta iRacing-eko erabiltzaileen artean ze portzentaje dago neska/mutil artean? Ziur mutilak gehiengo absolutua dutela.\nJames Hunt July 6, 2015, 11:21 a.m.\nEskerrik asko zure erantzuengatik. Barkatuko didazue ain berandu erantzuteagatik! Hau kasualitatea Haritz! Ni ere Heikki-ren bidez ezagutu nuen iRacing. Egia esanda, etxean nengoen aspertuta eta hasi nintzen proyect Cars jokoaren videoak bilatzen, zeren eta etorkizun oso ona zuela zioten internetko jokozaleek, baina ni ikusi nahi nituen videoak ikusteko nolakoak ziren fikikak eta horrelakoak.\nBetidanik izan naiz PS zalea. Baina lagun baten Race 07 instalatu zidan ordenagailuan eta horrek zeruko ateak ireki nintuen. Asseto Corsa erosi eta deskargartu eta gero, ikusi nuen nola ezinezkoa zela nire bolantearekin jolaztea, kriston lag-a zuelako. Hamaika gauza frogatu eta gero, ezin izan nuen hori zuzendu eta… orduan Heikki ezagutu nuen eta iRacing frogarzera animatu nintzen. Nik uste nire bizitzako aurkikuntza izan zela.\nZure proposamenari dagokionez, primeran iruditzen zait! Hasi naiz apur bat Ruf-arekin jolazten, zeren eta nik uste nuen sprint seriak zirela, baina ez, D mailan endurance Seriak ditugu, eta ez nuenez ono ondo ulertzen horren funtzionamnedua… skip barber-arekin nago orain borrokan!


'Youtuberrak' Andorran - - Aiaraldea.eus\nAsier Martinez 2021-03-22 06:00\nEl Rubius, artxibo irudi batean.\nAzken asteotan asko hitz egin da Andorrara zerga gutxiago ordaintzeko ihes egindako "youtuber" batzuei buruz. Oso polemikoa bihurtu da, horri buruz iritzia ematen duen jendearen pentsamendu politiko eta ekonomiko desberdinak ikusten uzten digulako. Askori ondo iruditzen zaie, zergak gehiegizkoak direlako eta nork bere buruaren eta hurbilekoen alde egin behar duelako. Bestetik, gaizki iruditzen zaion jendea dugu, zergak "saihesteko" modu itsusia delako eta gauzak eskaini dizkien herrialdari ez laguntzea dakarrelako.\nModu orokorrean hitz egiten badugu, argi dago gaizki dagoela. Jende asko saiatzen da gaiari buelta asko ematen, aitzakiak bilatzen edo apaintzen. Baina zure oinarrizko beharrizan batzuk zergen bidez bete dituen gizarte bati laguntzeari uztea erabakitzen baduzu, esan liteke, legezkoa izan arren, ez dela oso etikoa edo morala. Esan dudan bezala, horren aurrean duzun ikuspuntua ekonomia edo politika ikusteko moduaren araberakoa da erabat. Baina uste dut benetan interesgarria dena ez dela ongi ala gaizki dagoen zehaztea, aberats berri hauek diru gehiago biltzeko ihes egitera bultzatzen dituzten arrazoiak aztertzea baizik.\nHasiera batean, eta zintzoki hitz eginda, zikoizkeria da arrazoi nagusia. Ez zaio buelta gehiago eman behar: dirua dena den mundu batean bizi gara, eta zure lanaren fruitu asko nola desagertzen diren ikustea mingarria izan daiteke, batez ere, diru hori nora doan babesten ez baduzu. Baina hori da arrazoi bakarra?\nOso eduki handiko sortzaileez ari bagara, seguru asko bai. Rubius edo Willirexenak dira kasurik sonatuenak, baina ez dira bakarrak. Hain goian zaudenean eta hainbeste diru irabazten duzunean, alde egin ala ez, bizitza ekonomikoki konponduta izaten jarraitzen duzu. Baina badira diru asko irabazi arren bizitza betirako konpondua izateko haina ez dutenak ere. Eduki-sortzaile horiek guztiak ere joaten dira Andorrara, zergen arteko aldeak bizitza osorako erretiratzea ekar baitezake, psikologikoki oso zorrotza den lanbide batean, ezegonkortasun handiarekin eta lan-iraupen oso mugatuarekin. Kasu horietan erraza da motibazioa ulertzea. Zuk, 5-6 urtetan, 300 mila euro irabazi beharrean, ia bikoitza irabaziko duzu. Pentsatzeko da.\nNik ez nuke inoiz horrelakorik justifikatuko, baina uler dezaket. Eduki-sortzaile horiek, oro har, bat-bateko arrakasta izan duten klase ertaineko familietatik datozen gazteak dira eta, zoritxarrez, gure gizarteak pentsamendu oso indibidualista batera jotzen du, non norberaren ongizatea beste edozeren gainetik dagoen.\nGarrantzitsua da, halaber, beste xehetasun txiki bat kontuan hartzea: komunikabide gehienak saiatu dira gai honen inguruan odola egiten. Aspalditik dagoen gaia da. Enpresek, futbolariek, artistek eta antzekoek beti bilatu dute zerga gutxiago ordaintzea eta dirua aurreztea, zerga txikiagoak dituzten herrialdeetara joanda edo ingeniaritza fiskal konplexua eginez. Zergatik izan du bat-batean horrenbeste oihartzun hain hedatua dagoen kontu honek? Esango nuke arrazoi nagusia gaiak erakarri ditzakeen ikustaldi eta diru kopurua dela; baina, bide batez, lehiakide handiak deabrutzeko aprobetxatzen dutela uste dut. Komunikabide tradizionalek badakite ikusle gazteak erakartzeko duten gaitasuna oso mugatua dela, eta komenigarria izan daiteke eduki-sortzaile horien irudi txarra ematea.\nZoritxarrez, ematen duena baino gai konplexu eta sakonagoa da, eta jende gehienak oso azaletik tratatzen du eta bi buelta eman gabe epaitzera ausartzen da, zentzu batean edo bestean. Egia esan, gobernuek jokabide horiek onartzen dituzten bitartean, existitzen jarraituko dute. Azken finea, zure lana eta diru-sarrerak online badira, zer axola du Madrilen, Andorran edo ipar poloan egoteak?


Ingurugiro naturala - Ormaiztegi\nBestalde, "Burdinaren bideak" izeneko ibilbide berri bat jarri da martxan Zerain, Legazpi eta Ormaiztegi herriak barne direla. Ibilbide honen haria burdingintza da, burdinaren estrakzioa eta ondorengo lana, eskuz zein modu industrialean, baita honen erabilera arkitektonikoa ere. Ezinbesteko erreferentzia dugu burdina euskal historia eta oraina ulertzeko.\nIbilbidearen barne geratzen dira tokian tokiko azalpenak ematen dituzten bisitaldi gidatuak, Zeraingo Aizpeako meategietara, Legazpiko Mirandaolako burdinolara eta Ormaiztegiko trenzubira, bisitariendako koaderno didaktikoa eta irakasle eta arduradunentzako informazio txostena. Ibilaldian barrena tartekatzen dira deskribapena eta informazioa, ondare historikoa eta natur baliabideak, kanpo eta barne espazioak; horretaz gain, gogoeta egiteko hariketa xumeak proposatzen ditu. Iraupena bost bat ordukoa da, goiz eta arratsaldean banatua. Ibilbidean atseden hartzeko gune estali eta estaligabeak badaude.\nHitzorduak, txostenak edo besterik gabe informazio gehiago eskatzeko, deitu ezpairik gabe telefono hauetara:\nZERAIN. Turismo Bulegoa: 943 80 15 05\nMendiz, beste bi ibilbide ere egin daitezke, Ormaiztegitik hasi eta inguruko beste herrialdeak bisitatuz. Lehenengoa, Ormaiztegi-Zelaundieta-Ormaiztegi zeharkatzen dituena da eta herriko hilerrian hasten da, Agerre baserriraino iritsiz, Arandi, Urbizu, Zelaundieta eta Arizmendi baserriak ikusiz. Guztira, 5, 2 kilometro dira, ordu bat eta hogei minutuko iraupenarekin.\nBigarren ibilbideak Ormaiztegi-Gabiria-Mutiloa hartzen ditu, amaieran berriz Ormaiztegira itzuliz. Ormaiztegitik irten eta Gabiriako bidean Udabarro Goikoa baserrira iritsi eta gero, Aztiazaran eta Landarregi baserrietara iritsiko gara. Ondoren, Lierniko amabirgina ikusi eta gero, Ormaiztegiko Tontorre baserrira jeitsiko gara.


Mando liburuzaina | Tolosa\nMando liburuzaina Samaniego Herri Ikastetxeak liburutegiari proposatutako kolaborazio-proiektua da.\nEgitasmoari esker, Kolonbiako Guabas inguruko “El porvenir” izeneko nekazaritza-komunitatean liburutegi ibiltari bat (mando liburuzaina) abian jarri genuen 2008an.\nEgitasmoak Kolonbiako Fundación Vital irabazi-asmorik gabeko erakundearen babesa du.\nGarai horretan lortutako dirua honako beharretara bideratu zen: mandoa eta alportxak eskuratzera, kultur dinamizatzailea lortzera eta liburuak eta ikasmateriala erostera.\nGaur egun, bildutakoa zerbitzuari eusteko erabiltzen da: mandoaren janaria eta dinamizatzailearen soldata ordaintzeko, liburuak erosteko edo kultur ekintzak antolatzeko.\nNola lortzen dugu dirua?\nUrtean zehar liburutegian xahututako funtsa (liburuak, DVDak, CDak…) eta erabiltzaileek egindako dohaintzak, bai liburutegira, bai ikastetxera, sanjoanetako azoka berezian saltzen ditugu postu batean: ale bakoitza euro baten truke.\nDenok hartzen dugu parte salmenta solidario honetan: ikastetxeko irakasleek, ikasleek eta gurasoek, eta liburutegiko hainbat langilek.\nEkarri bigarren eskuko liburuak, DVDak, CDak… liburutegira.


Non bizi eta herrialde horretako nazionalak ez diren norbanakoen giza eskubideei buruzko Adierazpena,\nBiltzar Orokorrak onetsia, 1985eko abenduaren 13ko 40/144 ebazpenean\nKontuan harturik Nazio Batuen Gutunak gizaki guztien giza eskubide eta oinarrizko askatasunak errespetatzea eta betetzea sustatzen dituela, inolako bereizketarik egin gabe, arraza-, sexu-, hizkuntza- eta erlijio-arrazoiengatik,\nKontuan harturik Giza Eskubideen Adierazpen Unibertsalak aldarrikatutakoaren arabera, gizaki guztiak aske jaiotzen direla, berdinak izanik duintasunari eta eskubideei begira, eta pertsona orok adierazpen horretan aldarrikatutako eskubide eta askatasunak badituela, inolako bereizketarik gabe, arraza, larru-kolorea, sexua, hizkuntza, erlijioa, politikako edo bestelako iritzia, nazio- edo gizarte-jatorria, ekonomia-maila, jaiotza edo beste edozein ezaugarri direla bide.\nKontuan harturik Giza Eskubideen Adierazpen Unibertsalak aldarrikatutakoaren arabera, gizaki orok duela eskubidea, toki guztietan, bere nortasun juridikoa aitortua izan dadin, guztiak berdinak direla legearen aurrean, eta denek dutela eskubidea, bereizketarik gabe, legearen babesa izateko eta, halaber, denek dutela babes bera izateko eskubidea, adierazpen hau urratzen duten bereizkerietatik edozeinen aurka eta bereizkeria horren eragile ororen aurka.\nJakitun izanik nazioarteko giza eskubideen itunen estatu alderdiek konpromisoa hartzen dutela bermatzeko itun horietan aldarrikatutako eskubideak, inolako bereizkeriarik gabe, egikarituko direla, arraza, larru-kolorea, sexua, hizkuntza, erlijioa, politikako edo bestelako iritzia, nazio- edo gizarte-jatorria, ekonomia-maila, jaiotza edo beste edozein ezaugarri dela bide.\nJakitun izanik hedabideak hobetu ahala eta herrien artean harreman baketsu eta adiskidetsuak ezarri ahala, gero eta pertsona gehiago bizi direla eurak nazionalak ez diren herrietan,\nBerretsiz Nazio Batuen Gutunaren asmoak eta printzipioak,\nAitortuz nazioarteko instrumentuek ezarritako giza eskubideen eta oinarrizko askatasunen babesa norbanakoak zein herrialdetan bizi eta, herrialde horretako nazionalak ez direnei ere bermatu behar zaiela,\nAdierazpen hau aldarrikatzen du:\nAdierazpen honen ondorioetarako, “atzerritar” hitza aplikatuko zaio pertsona orori, halakoa zein estatutan egon eta estatu horren nazionala ez bada, betiere, ondorengo artikuluek adierazitako zehaztapenak aintzat hartuta.\n1.Adierazpen honen xedapenek ez dute legeztatzen atzerritar bat edozein estatutan legez kanpo sartzea edota bertan geratzea ere.Adierazpen honen xedapenek ez dute, halaber, mugatzen edozein estatuk duen eskubidea legeak eta araubideak aldarrikatzeko, atzerritarrak herri batean sartzeari eta bertan geratzeko epeei eta baldintzei dagokienez, edota nazionalen eta atzerritarren artean desberdintasunak ezartzeko.Edonola ere, lege eta araubide horiek bateragarriak izan beharko dira estatuen nazioarteko betebehar juridikoekin, batik bat, giza eskubideen esparruan.\n2.Adierazpen honek ez dio kalterik egingo nazio-legeriak emandako eskubideak gozatzeari, ezta, nazioarteko zuzenbidearen arloan, estatu orok duen betebeharraren arabera atzerritarrei eman beharreko eskubideak gozatzeari ere; barnean hartuta adierazpen honek aitortzen ez dituen eskubideen kasua edota eskubideok neurri txikiagoan aitortzen baditu ere.\nEstatu orok argitara emango ditu atzerritarrei dagozkien nazio-lege eta -araubideak.\nAtzerritarrek zein estatutan bizi edo egon eta estatu horretako legeak beteko dituzte eta estatu horren herri-ohiturei eta -tradizioei ere begirunea erakutsiko diete.\n1. Atzerritarrek ondorengo eskubideak izango dituzte, eurak zein estatutan egon eta, estatu horren nazio-legeriaren arabera eta estatu horrek dituen nazioarteko betebeharren mende,\na) Bizitza-eskubidea eta pertsona beraren segurtasunerako eskubidea; ezin izango da atzerritarrik nahierara atxilotu, ez atzitu; atzerritar inori ezin zaio askatasunik kendu, salbu eta legeak ezarritako arrazoiak daudenean; betiere, legeak ezarritako prozeduraren arabera;\nb) Nahierarako edo legez kanpoko esku-sartzeen aurkako babes-eskubidea, bizitza pribatuan, familian, etxean edota gutunerian;\nc) Berdintasunerako eskubidea auzitegien eta gainerako organoen eta justizia-administrazioaren agintari arduradunen aurrean eta, behar denean, interpretearen doako laguntza izateko eskubidea zigor jardunetan eta, legeak halakoa xedatzen duenean, bestelako jardunetan ere;\nd) Ezkontidea aukeratzeko, ezkontzeko eta familia bat sortzeko eskubidea;\ne) Pentsamendu-, iritzi-, kontzientzia- eta erlijio-askatasunerako eskubidea; nork bere erlijioa edo sinesmenak agertzeko eskubidea, horien mugak direla bakar-bakarrik legeak agindutakoak eta beharrezkoak direnak segurtasun publikoa, ordena publikoa, osasun edo moral publikoak edota gainontzekoen oinarrizko eskubide eta askatasunak babesteko;\nf) Nork bere hizkuntza, kultura eta tradizioak gordetzeko eskubidea;\ng) Nork bere irabaziak, aurrezkiak edo beste diru-ondasunak atzerrira transferitzeko eskubidea, betiere, nazioen diru-araubideen mende.\n2. Legeak agindutako murrizketei kalterik egin gabe, horiek beharrezkoak direnean gizarte demokratikoan nazio-segurtasuna, segurtasun publikoa, ordena publikoa, osasun edo moral publikoak edota gainontzekoen oinarrizko eskubide eta askatasunak babesteko, eta bateragarriak direnean nazioarteko instrumentu egokietan aitortutako gainontzeko eskubideekin eta adierazpen honetan adierazitakoekin, atzerritarrek ondorengo eskubideak izango dituzte:\na) Herrialdetik irteteko eskubidea;\nb) Adierazpen askatasunerako eskubidea;\nc) Modu baketsuan elkartzeko eskubidea;\nd) Jabetzarako eskubidea, banan-banan edo besteekin elkartuta, nazio-legeriaren mende.\n3.2. paragrafoan adierazitako xedapenen mende, estatu baten lurraldean legez dauden atzerritarrek askatasunez zirkulatzeko eskubidea izango dute eta estatu horren mugetan bizilekua aukeratzeko eskubidea ere.\n4.Nazio-legeriaren eta beharrezko baimenaren mende, atzerritarraren ardurapean dauden ezkontide eta adingabeko seme-alabek ahal izango dute berari lagundu, berarekin bildu eta berarekin egon, atzerritarra legez bizi denean estatu horren lurraldean.\nAtzerritarrek ezin izango dute torturarik pairatu, ezta tratu edo zigor krudel, anker edo apalesgarririk ere eta, bereziki, inori ezin izango zaio esperimentu mediko edo zientifikorik egin, bere adostasun askerik gabe.\nEstatu bateko lurraldean legez dagoen atzerritarra bertatik kanporatu ahal izango da bakar-bakarrik legearen arabera hartutako erabaki bat betetzeko; hala ere, nazio-segurtasun nahitaezko arrazoiek eragozten ez badute, atzerritarrak ahal izango du bere arrazoiak aurkeztu kanporatzea aurkaratzeko eta bere kasua agintari eskudunaren esku uzteko edo agintari eskudunak beren-beregi izendatutako pertsonaren edo pertsonen esku uzteko, horiek kasua azter dezaten; berebat, ondorio horietarako ordezkatua izan daiteke agintari, pertsona edo pertsona horien aurrean. Debekatuta dago atzerritarrak, banaka edo taldean, kanporatzea arraza, larru-kolorea, erlijioa, kultura, leinu edo jatorri nazional edo etnikoa direla bide.\n1. Estatu baten lurraldean legez bizi diren atzerritarrek, nazio-legeriaren arabera eta 4. artikuluan ezarritako betebeharren mende, ondorengo eskubideak izango dituzte:\na) Lanerako baldintza osasungarriak eta arriskuetatik kanpo dauden baldintzak izateko eskubidea, ordainsari zuzenak eta balio bereko lanagatik ordainsari bera izateko eskubidea, inolako bereizketarik gabe, gehienbat, emakumeei bermatuz gutxienez gizonek dituzten baldintza berberak, lan beragatik ordainsari bera aintzat hartuta;\nb) Sindikatuetan eta hautatutako beste erakunde eta elkarteetan afiliatzeko eskubidea, eta horien jardueretan parte hartzeko eskubide. Eskubide hori egikaritzeari dagokionez, ez da murrizketarik ezarriko, legeak ezarritakoez landa; orobat, azken murrizketa horiek beharrezkoak izan beharko dute, gizarte demokratiko batean, nazio-segurtasunari nahiz ordena publikoari, edo gainerakoen eskubide eta askatasunak babesteari begira;\nc) Osasun-babesa, mediku-laguntza, gizarte-segurantza, gizarte-zerbitzuak, hezkuntza, atsedenaldia eta aisialdia izateko eskubidea, kasuan kasuko araubideetan aurreikusitako parte hartzeko baldintzak betetzen baldin badira eta estatuaren baliabideentzat gehiegizko karga ez badira.\n2. Atzerritarren eskubideak babesteko helburuarekin, atzerritarrok dauden herrietan jarduera legezkoak eta ordainduak egikaritzen dituztenean, gobernu interesdunek ahal izango dituzte eskubide horiek zehaztu alde anitzeko edo bi aldeko konbentzioetan.\nEzin izango da, nahierara eta besterik gabe, atzerritarra ondasunik gabe utzi, berak halakoak legearen arabera eskuratu baditu.\nAtzerritar orok du eskubidea, edozein unetan, zein estatuko nazionala izan eta estatu horren kontsulatuarekin edo diplomazia-misioekin harremanetan jartzeko eta, halakorik egon ezean, beste edozein estatuko kontsularekin edo diplomazia-misioarekin, horien ardurapean dagoenean atzerritarra zein estatuko nazionala izan eta estatu horren interesak babestea atzerritarra bizi den estatuan.


Eragile guztiekin biltzeko eskatu dio oposizioak Eusko Jaurlaritzari | Gizartea | Berria\nOsasun langileak, atzo, PCRak egiten, Okendo kultur etxean. G. RUBIO / FOKU Tamaina handiagoan ikusi\nNekane Murga Eusko Jaurlaritzako Osasun sailburuak herenegun adierazi zuen koronabirusaren «bigarren olatua» iritsi dela, eta egoerak okerrera egingo duela datozen egunotan. Azken orduetan, apirilaz geroztik izan den positibo kopururik handiena atzeman dute: atzo 538 kutsatzeren berri eman zuten Hego Euskal Herriko erakundeek, bezperan baino 119 gehiago. Astebetean bikoiztu egin dira kasuak: uztailaren 31n 292 izan ziren. Pandemiaren bilakaerak eta sailburuaren adierazpenek kezka eragin dute alderdi politikoen artean: EH Bilduk eta Elkarrekin Podemosek proposatu dute Jaurlaritza alderdi eta eragile guztiekin biltzea, eta PP+C's koalizioak azalpenak eskatu dizkio.\nCOVID-19aren datuen eta egoera epidemiologikoaren inguruko eztabaida ireki nahi dute oposizioko alderdiek. Pilar Garrido Podemoseko koordinatzaile nagusiak adierazi du beharrezkoa dela Jaurlaritza «lehenbailehen» biltzea alderdi politiko eta eragile sozial guztiekin, «egoerari aurre egiteko elkarlanean aritzeko». Arnaldo Otegi EH Bilduko koordinatzaile nagusiak ere «esertzea» galdegin dio Jaurlaritzari, eta erabakiak «aldebakartasunez» hartzea egotzi dio Iñigo Urkulluren gobernuari. «Argi eta garbi ikusten ari da lehentasun batzuk daudela, eta ez direla osasun publikoa», adierazi zuen atzo Otegik Euskadi Irratian.\nIndar subiranistaren bozeramailearen ustetan, ardura herritarrengan uzten ari da Jaurlaritza: «Administrazio publikoak ardura bat du, eta neurriak hartu behar ditu, ez jendearengan jarri ardura». Murgak jarduera sozialak ahalik eta gehien murrizteko beharra nabarmendu zuen ostegunean eginiko prentsaurrekoan, baina «irizpide zehatzak» eman ez izana egotzi dio Otegik. Jaurlaritzak «arduragabekeriaz» jokatu duela ere adierazi du.\nLaura Garrido PP+C's koalizioko legebiltzarkideak Jaurlaritzaren «lidergo falta» kritikatu du, eta Eusko Legebiltzarrean azalpenak emateko eskatu dio gobernuari: «Jakin nahiko genuke hilabete hauetan zer egin den, eta gure osasun sistema benetan prestaturik ote dagoen beste olatu baterako». Pandemian Osasun Sailak informazio «nahasgarria» zabaldu du, Garridoren esanetan, eta orain irizpide «argiagoak» behar dira: «Ezin da inprobisatu, eta batez ere ezin dira irizpideak aldatu».\nBestalde, Otegik salatu du Eusko Jaurlaritzak gainerako alderdi eta eragileekin adostu gabe hartu dituela erabakiak; besteak beste, Urkulluk Pedro Sanchez Espainiako Gobernuko presidentearekin adostu du zorpetzea. Era berean, Otegik adierazi du EH Bildu prest dagoela irtenbide bat emateko, eta mahai baten inguruan biltzeko eskatu du: «Krisi ekonomikoa eta soziala sakona izango da, eta horri aurre egin beharko diogu, baina, mahai baten bueltan guztiok biltzen bagara, errazagoa izango da. Halako egoera batean ez bazara eragile guztiekin biltzen, noiz bilduko zara?».\nIkasturte hasieran ere jarri dute arreta EH Bilduk eta Elkarrekin Podemosek. Irailean ekingo zaion ikasturtea nolakoa izango den ez dago argi oraindik, eta hezkuntzako eragileei entzuteko eskatuko diote Jaurlaritzari. «Ulertzen dugu EAJk eta PSEk atseden hartu nahi dutela abuztuan, baina herritarrek, familiek, ikasleek eta langileek erantzunak behar dituzte», adierazi du Pilar Garridok. EH Bilduk ere hezkuntza komunitatearekin esertzeko eskatu dio gobernuari, ikasturtea nola hasiko den zehazteko: «Oraintxe bertan ez dago planifikaziorik kurtsoa aurrez aurre hasteko».\nMaria Txibite Nafarroako Gobernuko lehendakariak ere izan zuen hizpide koronabirusak eragindako egoera atzo. Nabarmendu zuen Nafarroan «detekzio mekanismo eta kontrol onak» daudela, kontuan izanik kasuen %60 asintomatikoak direla. Bigarren olatuaz galdetuta, ez zion izendatzeko moduari garrantzirik eman, eta nabarmendu zuen kasuak garaiz atzematea dela garrantzitsuena.\nBizkaian, 311 kasu\nBizkaia da oraintxe pandemiaren arretagune nagusia. Han, 300 positiboren langa gainditu da azken orduetan: 311 kasu detektatu dituzte, apirilaren 23tik lurralde horretan atzeman den kopururik handiena. Kasu gehienak Bilbon azaldu dira egunotan, baina azken orduetan koska bat gora egin dute positiboek han, eta berrehunera hurbildu dira: 173 atzeman dituzte. Hiriburuan ez ezik, kasu ugari agertu dira Barakaldon, Getxon eta Basaurin. Nafarroan ere areagotu dira kasuak: 110 positiboren berri eman zuten atzo, herenegun baino 29 gehiago. Gipuzkoan, 74 kasu atzeman dituzte; Araban, 38; eta Hego Euskal Herritik kanpo, beste bost.\nBada beste datu kezkagarri bat. Murga sailburuak herenegun aurreikusi bezala, ospitaleratzeak ugaritzen hasi dira: azken orduetan bikoiztu egin dira. Udako agerraldiak hasi zirenetik, birusaren ondorioz erietxeetara gaixo gehien sartu den eguna izan zen atzo: hogei pertsona ospitaleratu zituzten, eta herenegun bederatzi izan ziren. Guztira 103 pertsona daude Hegoaldeko erietxeetan koronabirusak jota; horietako hamabi zainketa intentsiboetako unitateetan daude.\nPCR proba masiboen emaitzak ere jakinarazi ditu Jaurlaritzak. Urdulizko ospitalean (Bizkaia) 801 test egin dizkiete osasun langileek Erandioko Goikoa batzokian izan zirenei, eta horietatik bostek eman dute positibo; beste 253 proba ere egingo dituzte. Bestalde, Donostiako Okendo kultur etxean atzo hasi zitzaizkien probak egiten Groseko Ramuntxo Berri tabernan izan zirenei; 1.450 PCR egitea aurreikusi dute.


Gorpuak garaikur (#info7 rako) | Ruben Sánchez Bakaikoa\nHasiera > gora herriak!, politika\t> Gorpuak garaikur (#info7 rako)\nGorpuak garaikur (#info7 rako)\nazaroa 8, 2011 arlotea\tUtzi iruzkina Go to comments\ninfo7-ko audioa entzun: gorpuak garaikur\nEz da gauza berria inperioek beren gerra loriatsuen garaikur gisa etsaien gorpuak eta gorpuzkinak erakustea. Gertatzen dena da, gu XXI. mendeko mendebaltar zibilizatu-kulturadun-orekatuok uste dugula menderatzen gaituzten gaurko inperioak ez direla hain basatiak, benetan saiatzen direla demokrazia eta giza-eskubideak babesten eta bla, bla, bla…\nJakina, pentsaezina da gaur egun lehen gertatzen zirenak gertatzea. Adibidez, espainolek Tupac Katari errebeldea torturatu eta hil zuten gaur egungo Bolivia-n eta bere gorpua lau zatitan egin zuten eta gorpuzkin bakoitza punta batean erakusgarri jarri zuten. Erromatar inperioak milaka esklabo jarri zituen bide bazterrean Espartakoren matxinada zapaldu ondoren. Ezagunak dira tortura eta gehigikeria frantsesak Arjelian, belgikatarrenak Kongon, holandarrenak Indonesian, yankeenak Vietnamen, ingelesenak Irlandan… gutxi batzuk aipatzearren.\nBeste herri bat kolonizatzeko konkistatzaileak beti dira zibilizatuago, kulturadunago, garatuago, eta konkistatuak, bestalde, fede-gabeko, hezkuntza-gabeko edo matxista… Horrek zilegitasuna ematen dio konkistari. Matxinoak beti barbaroak izan dira hala Palestinan, nola Euskal Herrian.\nEtsaien gorpuak erakusteko zaletasun hori oso aspaldikoa da bai, baina zertan aldatu dira gauzak Espartakoren garaiko esklabuen edo Tupac Katariren gorpuak erakustetik Alfonso Cano, Gadafi, Bin Laden-en gorpuak erakustera?\nEz al da bitxia zibilizatuagoa denak erakusten duen gorpu eta gorpuzkin zaletasun hori? Arrazoia zera da, berarentzat gerraren atzean negozio bat dago, ustelkeria dario bere jardunari, mertzenarioa da, aldiz, gerra egitera behartua den barbaroak ez ohi du hildakoa horrela mespretxatzen, berarentzat da gerraren laztasun gehiena.\nLagun rugbilari batek zioen futbola zerriek jokatzen duten nobleentzako kirola dela eta aldiz errugbia pertsona nobleek jokatzen duten zerrientzako kirola. Gerran ere nobleak izaten dira barbaroenak, eta barbaroak nobleenak.\nAgur eta ohore eroritako errebeldeei.\nMailak:gora herriak!, politika Etiketak: erroma, espartaco, FARC, Gaddafi, inperialismoa, Kolonbia, Libia\n#amaiur-en gainean bertsotan Barkatu Libia (GAUR8-rako kolaborazioa)


A ZE PAREA, KARAKOLA ETA MARGOA! | elinberri\nA ZE PAREA, KARAKOLA ETA MARGOA!\n2018. ekainak 18 Albisteak, Zientzia-Satzenda\nZer zerikusi dute barraskiloek eta hormak margotzeko pinturek? Eta barraskiloek eta ketchupak? Ideiarik ez?\nNoizbaiten barraskilo bat hartu duenak badaki zeinen itsaskorra den euren likina. Eta baratz bat duenak badaki ere barraskiloak eskaladaren maisu direla: jarri ezazu edozein oztopo barraskiloa eta zure letxugen artean eta ez duzu luzaro itxaron beharko jarritako oztopoa alferrikakoa dela ikusteko. Hor izango duzu barraskiloa zure letxugak dastatzen jada. Nola dira gai 9b+ graduko igoerak burutzeko?\nBarraskiloek oinaren azpikaldean likin itsaskorra sortzen dute. Higitzeko, oineko giharrekin uhinen moduko mugimenduak egiten dituzte, harren antzera baina gorputza lurretik altxa gabe. Mugimendu hauei esker, sortutako likinaren gainean nabigatzeko gai dira. Eta zergatik ez dira ba itsatsita geratzen? Likinak propietate berezi bat duelako: azkar irabiatu edo mugitu ezkero, bere biskositatea gutxitu egiten da. Likina, glikoproteinak deitutako molekula luzez osaturiko gel bat da. Likina geldirik dagoenean, molekula luze horien artean lotura kimikoak daude, baina indar nahikoz eragin ezkero, lotura horiek puskatu, molekulak bata bestearekiko mugi daitezke eta likinaren jariotasuna handitu egiten da.\nAntzera gertatzen da, adibidez, zenbait margorekin, keptchupa, odolarekin eta beste likido askorekin: geldirik daudenean edo indar txikiegiz eragiten badiegu, zenbait osagaien arteko loturek edo indarrek likidoaren jarioa oztopatuko dute. Indarra edo mugimendua geratzen denean loturak berehala sortuko dira berriz ere eta likidoa “lodiago” bihurtuko da. Horri esker, sabaia margotzen duzunean margoa ez zaizu aurpegi gainera eroriko. Margo-marka gehienek osagai bereziak jartzen dituzte margoetan pinturek propietate egokiak izan ditzaten. Brotxarekin margotzean brotxak eragindako indarrari esker pintura zirin bihurtzen da. Ketchupa potetik ateratzeko badakizue ere zer egin behar duzun, gogor astindu. Potea buruz behera heltzen baduzu, keptchupa ez da irteten (normalean). Indarra egiten hasten zara eta bat-batean… ketchup txorrostada ateratzen da indarrak jariakor bihurtu duelako.


Matxinoen aizkora - Benjamin Aurrekoetxea - 111 Akademia\nIzenburua: Matxinoen aizkora\nMatxinoen aizkora, 1812. Isilpeko mezua eleberriarekin hasi eta Arrats gorri ostean lanarekin jarraitutako trilogiaren amaiera nobela da. XVIII eta XIX. hasierako Euskal Herrian giroturiko honako eleberri historikoan, bereiziki Aturri jeneralaren bizitza laburrari eta Dorotea Iturriarte bere amarenari erreparatuz, narrazioa sasoiko gertaera odoltsuetan zehar dabil.\nOrrialdeetan aurrera egiten den heinean, irakurlea hunkitu eta ikaratuko da bidaian emango diren gertaerekin. Nondik norakoa, zenbait pertsonai kuriosorekin lagunduta egiten da, zeinen artean Aturri nagusiaren ordezkari militarrak izandako, Gerse eta Conroux, eta marinel zaharra dagozan. Horiekin batera Miarritzeko Joan Lahetjuzanek agertuko zaizkion oztopoak trebetasunez saihestu beharko ditu atsoaren azken borondateak ondo betetzeko.\nIrakurketak aurrera egin heinean, argi ikusten da egileak irakurlea nolabait trilogia albaintzen konprometitu nahi duela.